My HOMO Society ( ex-Be YOU,be different,be PROUD!): Ποιό είναι τελοσπάντων το πρόβλημα του Σφακιανάκη με τους γκέι; -του Άρη Αλεξανδρή-\nΠοιό είναι τελοσπάντων το πρόβλημα του Σφακιανάκη με τους γκέι; -του Άρη Αλεξανδρή-\nΟ Νότης Σφακιανάκης αποτελεί σε γενικές γραμμές την πιο παραστατική ενσάρκωση του παραδοσιακού Ελληνάρα. Είναι αμόρφωτος, κακόγουστος, μιλάει με περισσή αυτοπεποίθηση για πράγματα που δεν γνωρίζει, θεωρεί τον εαυτό του πανέξυπνο, και διαπνέεται από το πνεύμα ομοφοβίας που χαρακτηρίζει τους περισσότερους Έλληνες, των οποίων το πνευματικό εύρος εκτείνεται μεταξύ μπουζουκιών και ακριβών αυτοκινήτων. Δεν με εκπλήσσει το μίσος και οι ρατσιστικές επιθέσεις που εξαπολύει ανά διαστήματα. Με εκπλήσσει το γεγονός ότι εξακολουθεί να βρίσκει τον τρόπο και την όρεξη να το κάνει.\nΠαραδείγματα σαν αυτό του Σφακιανάκη, με κάνουν να πιστεύω ότι ο ομοφοβικός λόγος στην Ελλάδα έχει αγγίξει καινούργια επίπεδα παραλογισμού και ανοησίας. Σε άλλες χώρες, οι γκεϊ συνηθίζονται, η σχετική νομοθεσία προοδεύει, οι συντηρητικοί επαναπροσδιορίζουν τα όρια της σκέψης τους. Εδώ, για κάποιο λόγο, υπάρχει μια συμπαγής άρνηση προς κάθε πολιτισμική εξέλιξη, μια έντονη καχυποψία απέναντι στον ανθρωπισμό ως αντίληψη και ως απτή εκδήλωση. Ο τόπος δεν βρίθει απλώς από οπισθοδρομικά μυαλά, αλλά από άτομα που δεν διστάζουν να επιχειρηματολογήσουν (!) για να στηρίξουν πρωτόγονες, ρατσιστικές διαθέσεις, οι οποίες αποδοκιμάζονται όχι από τον εκάστοτε αντίλογο, αλλά από την επιστήμη και την κοινή λογική. Ο Σφακιανάκης δεν θεωρεί ύβρη την προσβλητική του φλυαρία. Πιστεύει πραγματικά ότι εκφέρει μια λογική γνώμη, και υπάγει το ρατσιστικό χρώμα των λεγομένων του στη σφαίρα της ελευθερίας λόγου. Είναι πολύ περίεργο, βέβαια, που οι δημοκρατικοί θεσμοί εξυπηρετούν το μένος του, αλλά δεν εμπνέουν το σεβασμό και την ανοχή του.\nΈνα από τα ψεγάδια του κόνσεπτ της δημοκρατίας είναι ότι χαρίζεται ακόμη και σε εκείνους που τη χρησιμοποιούν ως βολικό πρόσχημα για να μεθοδεύσουν την ανατροπή της. Η απέχθεια του Σφακιανάκη (και του κάθε Σφακιανάκη) απέναντι στη θηλυπρέπεια των ανδρών δεν αποτελεί άποψη. Αποτελεί μονοδιάστατη αισθητική θεώρηση που βασίζεται αφενός στην προκατάληψη και αφετέρου στην έλλειψη εξοικείωσης. Το σχήμα της "άποψης" είναι μια κίβδηλη επίκληση στη δημοκρατία, που επιχειρεί να μεταμφιέσει την ομοφοβία σε δικαίωμα. Αυτό δεν μπορεί να γίνεται ανεκτό. Οι φορείς που σπεύδουν να περιορίσουν και να τιμωρήσουν την δημόσια έκφραση εξ αφορμής ενός αδιάφορου τηλεοπτικού θεάματος ή μιας αμελητέας λεκτικής προσβολής, πρέπει επιτέλους να εστιάσουν σε εκείνους που επιδιώκουν ή επιτρέπουν την παραβίαση θεμελιωδών ανθρώπινων δικαιωμάτων μέσω της ουσιαστικής δηλητηρίασης του δημόσιου λόγου.\nΓια πολλοστή φορά, ο Νότης βγήκε να μιλήσει περί "αρσενικών", "θηλυπρεπών", και "αντιαισθητικών ανδρών", διαπλέκοντας με την χαρακτηριστική του αμετροέπεια, τις προσωπικές του αντιλήψεις περί αισθητικής με τα έμφυτα ή επίκτητα, στυλιστικά γνωρίσματα των ανδρών. Γιατί πρέπει, όμως, να μας αφορά μια ακόμη παραληρηματική επίθεση στη διαφορετικότητα και ποιοί είναι εκείνοι που ξανά και ξανά δίνουν βήμα σε έναν άνθρωπο που πιστεύει ότι η Ακρόπολη χτίστηκε από εξωγήινους και ότι τα περιοδικά έκαναν τους άντρες γκέι;\nΗ μερίδα του Τύπου που εκμεταλλεύεται τη γραφικότητα του Σφακιανάκη, συμβάλλοντας κερδοσκοπικά στη διαιώνιση βασανιστικών στερεοτύπων, δεν μπορεί μια ζωή να αντιμετωπίζεται ως άμοιρος ευθυνών επιχειρηματικός φορέας, που αντλεί τη δύναμή του από τη λαϊκή ζήτηση. Κάποια στιγμή θα λογοδοτήσει για την ηθική της κενότητα, και η εγκληματική υποκρισία της (πόσοι γκέι άραγε βγάζουν λεφτά από την μιντιακή προβολή του Σφακιανάκη;) θα αποτελέσει την αφορμή για να της γυρίσουν την πλάτη αρκετοί από τους υποστηρικτές της.\nΠηγή: www.lifo.gr & www.10percent.gr\nΑναρτήθηκε από J.B. στις 9:21 π.μ.


istioforosnews.com | Ιστιοφόρος Νέα Απορριμματοφόρο μπήκε σε σπίτι στο Λονδίνο – Νεκρός ο οδηγός, 11χρονος δίνει μάχη για ζωή | istioforos news\n0 0 15 Σεπτεμβρίου 2020 - 11:12 π.μ.\nΈνας νεκρός και ένα παιδί σε πολύ σοβαρή κατάσταση είναι ο τραγικός απολογισμός ενός περιστατικού που συγκλονίζει το Λονδίνο.\nΣύμφωνα με τα βρετανικά μέσα, το απορριμματοφόρο έπεσε σε ένα σπίτι στο νοτιο-ανατολικό Λονδίνο τη Δευτέρα το πρωί, μετά τις 8:00.\nΟ οδηγός του οχήματος έχασε επιτόπου τη ζωή του, ενώ ένας 11χρονος δίνει μάχη για να κρατηθεί στη ζωή.\nΆλλοι δύο άντρες τραυματίστηκαν από τη σφοδρή σύγκρουση, πολύ πιο ελαφριά από το παιδί. Ο ένας βγήκε μάλιστα από το νοσοκομείο.\nΤο απορριμματοφόρο έχασε τον έλεγχο και έπεσε πάνω σε δύο αυτοκίνητα, πριν καταλήξει στο σπίτι. Αυτόπτες μάρτυρες αναφέρουν πως η σκηνή ήταν «εντελώς τραγική».\nΗ πυροσβεστική υπηρεσία του Λονδίνου είπε επίσης πως το σπίτι υπέστη ανεπανόρθωτες ζημιές.\nistioforos news : Απορριμματοφόρο μπήκε σε σπίτι στο Λονδίνο – Νεκρός ο οδηγός, 11χρονος δίνει μάχη για ζωή


Μακρόν προς Τζόνσον: Η τύχη της Βρετανίας αποκλειστικά δική σας επιλογή - sofokleous10.gr\nΟ Γάλλος πρόεδρος υποδέχθηκε στο Μέγαρο των Ηλυσίων τον Μπόρις Τζόνσον με χαμόγελο και μία θερμή χειραψία. Ωστόσο επιβεβαίωσε πλήρως τις εκτιμήσεις ότι δεν θα θελήσει να προσφέρει το παραμικρό «δώρο» στον Βρετανό πρωθυπουργό, του οποίου τις θέσεις και τα σχέδια θεωρεί απειλή για το ευρωπαϊκό εγχείρημα. Σε αυστηρούς τόνους ξεκαθάρισε πως για το τι θα συμβεί στο εξής υπεύθυνο είναι το Λονδίνο.\nΑναφερόμενος στο τελεσίγραφο των 30 ημερών, που έδωσε η Άγκελα Μέρκελ στον Τζόνσον, προκειμένου να παρουσιάσει μία νομικά αξιόπιστη και λειτουργική εναλλακτική στο backstop για τα ιρλανδικά σύνορα. ο Γάλλος πρόεδρος είπε: «Αυτό που η καγκελάριος χθες είναι σε ευθυγράμμιση με την ουσία των συνομιλιών μας. Χρειαζόμαστε ξεκάθαρο τοπίο το αργότερο σε 30 ημέρες… Κανείς δεν θα περιμένει να δει τι θα γίνει έως τις 31 Οκτωβρίου, χωρίς προσπάθεια για εξεύρεση λύσης».\nΩστόσο ξεκαθάρισε πως δεν το θεωρεί πιθανό η λύση αυτή να είναι κάτι ουσιαστικά διαφορετικό από το backstop, που περιλαμβάνει στην υφιστάμενη Συμφωνία Αποχώρησης, δηλαδή την δικλείδα ασφαλείας για την αποφυγή σκληρού συνόρου ανάμσεα στη Βόρεια Ιρλανδία και την Ιρλανδία. Υπογράμμισε ότι η Συμφωνία Αποχώρησης και το backstop «δεν είναι απλώς τεχνικοί περιορισμοί ή νομικά τερτίπια, αλλά γνήσιες, απολύτως απαραίτητες εγγυήσεις» για τη διατήρηση στης σταθερότητας στην Ιρλανδία και της ακεραιότητας της ενιαίας εσωτερικής αγοράς.\nΟ Μακρόν επανέλαβε ότι το σενάριο του Brexit χωρίς συμφωνία δεν αποτελεί επιλογή της Ευρώπης. «Είναι, όμως, χρέος μας να είμαστε έτοιμοι για αυτό» διεμήνυσε. Απευθυνόμενος στον Μπόρις Τζόνσον τόνισε: Η επιλογή της τύχης του Ηνωμένου Βασιλείου είναι δική σας ευθύνη, όπως και η ευθύνη για ένα Brexit χωρίς συμφωνία».\nΑπό την πλευρά του ο Τζόνσον δήλωσε ότι επιθυμεί μία συμφωνία για το Brexit και πως θεωρεί πως η επίτευξή της μέχρι την 31η Οκτωβρίου είναι ακόμη εφικτή. Μάλιστα σημείωσε πως έλαβε «ισχυρή ενθάρρυνση» από τις δηλώσεις της Αγγελα Μέρκελ χθες στο Βερολίνο.\nΟι προσπάθειες του Βρετανού πρωθυπουργού να πείσει τους ηγέτες Γαλλίας και Γερμανίας θα συνεχιστεί το Σαββατοκύριακο στη Σύνοδο του G7.


Τα 10 καλύτερα ξενοδοχεία κοντά σε: Tokyo University of the Arts\nΤα καλύτερα ξενοδοχεία κοντά σε: Tokyo University of the Arts, Nishitokyo\nNishitokyo 110-8714, Νομός Τόκιο\n2.348 από 4.404 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Tokyo University of the Arts\n1,1 χλμ. από Tokyo University of the Arts\n0,8 χλμ. από Tokyo University of the Arts\n0,9 χλμ. από Tokyo University of the Arts\n1,2 χλμ. από Tokyo University of the Arts\n0,2 χλμ. από Tokyo University of the Arts\n1,0 χλμ. από Tokyo University of the Arts\n0,3 χλμ. από Tokyo University of the Arts


Μόνο νίκη θέλει η Ισπανία κόντρα στο Ιράν (21:00 ΕΡΤ1) – Gnorizo.gr\nΜόνο νίκη θέλει η Ισπανία κόντρα στο Ιράν (21:00 ΕΡΤ1)\nadmin 20 Ιουνίου 2018 0\nΕάν μία ημέρα πριν το Μουντιάλ, κάποιος έλεγε πως ο αγώνας Ισπανία-Ιράν θα είναι κρίσιμος, θα τον περνούσαν σίγουρα για τρελό.\nΔεδομένης, όμως της κατάστασης που έχει διαμορφωθεί από την πρεμιέρα του 2ου ομίλου, ο χαρακτηρισμός κρίσιμος θεωρείται ακριβής. Κι αυτό γιατί στον αγώνα που θα γίνει απόψε (21:00, ΕΡΤ1) στο Καζάν, η «ρόχα» θέλει την νίκη για να βάλει τις βάσεις πρόκρισης και το Ιράν, έχει την πολυτέλεια να παίξει για δύο αποτελέσματα.\nΟ Φερνάντο Ιέρο και οι παίκτες του, καλούνται ν΄ αποδείξουν ότι οι κλυδωνισμοί που άφησε η απόλυση του Χουλέν Λοπετέγκι ανήκουν στο παρελθόν και να πάρουν τους τρεις βαθμούς για να συνεχίσουν στην κορυφαία διοργάνωση. Ο Αντρές Ινιέστα παραμένει το «κλειδί» στο 4-3-3 της ισπανικής ομάδας, καθώς από τα πόδια του -επικουρούμενος από τον Ισκο– περνούν όλες οι μπάλες όταν αναπτύσσεται προσπαθεί να παράξει παιχνίδι η «ρόχα». Ο Ντιέγκο Κόστα έδειξε ότι είναι σε πολύ καλή κατάσταση και θα ηγηθεί για άλλη μία φορά της «γραμμής κρούσης».\nΣτο αντίπαλο στρατόπεδο, ο Κάρλος Κεϊρόζ, καλείται να …προσγειώσει του παίκτες του μετά το «τρίποντο» της πρεμιέρας. Ο Πορτογάλος έχει κτίσει μία ομάδα που βασίζεται στο πάθος και στην διαρκή προσπάθεια και προτιμά την διάταξη 4-1-4-1, ένα σύστημα που παρέχει ουσιαστική ασφάλεια στην αμυντική λειτουργία. Οι τρεις «Έλληνες», Ανσαριφάρντ, Μασούντ (σ.σ. αρχηγός) και Χατζη Σαφί, θα είναι εκτός απροόπτου στην 11αδα που θα παρατάξει ο Κεϊρόζ και θα επιχειρήσουν να κάνουν την «ζημιά» στην Ισπανία.\nΙΣΠΑΝΙΑ (Φερνάντο Ιέρο): Ντε Χέα, Νάτσο, Σέρχιο Ράμος, Πικέ, Άλμπα, Μπουσκέτς, Κόκε, Νταβίντ Σίλβα, Ίσκο, Ινιέστα, Ντιέγκο Κόστα.\nΙΡΑΝ (Κάρλος Κεϊρόζ): Μπεϊρανβάντ, Χατζη Σαφί, Τσέσμι, Μασούντ, Πουραλιγκαντζί, Ρεζαεγιάν, Εμπραχίμι, Αμίρι, Ανσαριφάρντ, Αλιρεζά, Αζμούν.


ΑΕΚ: Οι απίστευτες ατάκες του Μελισσανίδη σε Μοράις - Onsports.gr\nOnsports Team\t20 Οκτωβρίου 2016, 10:32\nΑΕΚ: Οι απίστευτες ατάκες του Μελισσανίδη σε Μοράις\nΣυνάντηση με τον νέο τεχνικό της Ένωσης είχε ο μεγαλομέτοχος του συλλόγου, κατά την αλλαγή σκυτάλης στον πάγκο της ομάδας.\nΌπως αναφέρεται στον Τύπο, ο Δημήτρης Μελισσανίδης ζήτησε από τον Πορτογάλο προπονητή να φτιάξει μία ομάδα που θα παίζει επιθετικό, καθώς αυτό είναι στο dna του συλλόγου και γι’ αυτό έφυγε και ο Τιμούρ Κετσπάγια.\n«Από τότε που ιδρύθηκε η ΑΕΚ, μίστερ, παίζει επιθετικό ποδόσφαιρο. Αυτό μου αρέσει και εμένα. Θέλω να βλέπω την ΑΕΚ να παίζει επιθετικά. Στη Λάρισα νικήσαμε, αλλά εγώ δεν το ευχαριστήθηκα. Δεν ήταν η ΑΕΚ όπως εγώ τη θέλω, αλλά και όπως αρέσει στον κόσμο της. Και γι΄ αυτό έγινε η αλλαγή προπονητή. Επίθεση! Φτιάξε μια ομάδα που να μας αρέσει. Αυτό θέλουμε από εσένα», φέρεται πως ήταν οι πρώτες εντολές του «Τίγρη» στον Ζοζέ Μοράις.\nΚαι συνέχισε για την λειτουργία των αποδυτηρίων, όπου του ζήτησε να είναι ο… δικτάτορας και το απόλυτο αφεντικό. Παράλληλα, ο Δημήτρης Μελισσανίδης αναφέρθηκε και στην λειτουργία των Ακαδημιών: «Έχω 15 προπονητές στις υποδομές, αλλά δεν βλέπω στην πρώτη ομάδα δικό μας παίκτη. Παίκτη από τα σπλάχνα μας, θέλω έστω έναν παίκτη από την ακαδημία. Όχι μόνο να είναι στην πρώτη ομάδα, αλλά να έχει ουσιαστικό ρόλο. Και μετά να ακολουθήσουν κι άλλοι. Ξοδευόμαστε για την ακαδημία, αλλά αποτέλεσμα δεν βλέπω. Θέλω να δώσεις προσοχή και στις υποδομές της ΑΕΚ».\nΤέλος, ο «Τίγρης» ενήργησε… πυροσβεστικά και στο… πρόβλημα που προέκυψε από τις επαφές των ανθρώπων της ΑΕΚ με τον Ζοζέ Μοράις, αναφορικά μ’ έναν συνεργάτη του: «Άντε, πες του να έρθει και εκείνου κι ας μην το είχαμε συμφωνήσει».\n3 λεπτά πριν Λουτσέσκου: «Περίμενα τη νίκη, οτιδήποτε κάνουμε είναι εναντίον μας»\n3 λεπτά πριν Επίσημο: Στην Αρμάνι Μιλάνο ο Μπεν Μπέντιλ\n18 λεπτά πριν ΑΕΛ-ΠΑΟΚ 1-1: Τον γλίτωσε ο Κούρτιτς στο 95' από τρομερό κάζο! (video+photos)\n21 λεπτά πριν Live Chat ΑΕΛ-ΠΑΟΚ 1-1 (Τελικό)


29/09/2021Η αξία της άσκησης στη ζωή μας\nΗ φυσική κατάσταση αποτελεί ένα ζητούμενο για όλους και όλες. Ο τρόπος ζωής άλλαξε δραματικά τα τελευταία χρόνια και η πανδημία έφερε αρκετές αλλαγές.\nΑναγκαστήκαμε να παραμείνουμε στο σπίτι μας και προσαρμοστήκαμε γρήγορα στη νέα κατάσταση, καθώς επαναπροσδιορίσαμε την ανάγκη της υγείας, της ευεξίας, της καλής διάθεσης.\nΗ φυσική κατάσταση δεν σημαίνει ατελείωτες ώρες γυμναστικής ή συμμετοχή σε αγώνες κάποιου αθλήματος. Δεν σημαίνει εξάντληση, πείνα και ταλαιπωρία.\nΗ ήπια άσκηση, όπως το απλό περπάτημα, μας βοηθάει να βελτιώσουμε την καθημερινότητά μας, το σώμα μας και την ψυχή μας.\nΟ καθιστικός τρόπος εργασίας έχει τα αρνητικά του, όπως πόνους στις αρθρώσεις, στη μέση, κακή κυκλοφορία αίματος και πολλά άλλα συμπτώματα που συσσωρεύονται με το πέρασμα του χρόνου. Σε αυτό τον τρόπο εργασίας πρέπει να προσθέσουμε και τις ώρες που καθόμαστε στο σπίτι. Ακόμα και όσοι και όσες εργάζονται σε επίπονες σωματικά εργασίες οφείλουν να προσέξουν τη φυσική τους κατάσταση.\nΠολλές επιστημονικές έρευνες έχουν δείξει ότι η απουσία οποιασδήποτε δραστηριότητας για τη φυσική αναψυχή, αυξάνουν σημαντικά τον κίνδυνο πρόωρου θανάτου. Δυστυχώς, οι καρδιακές παθήσεις και ο καρκίνος συνδέονται άμεσα με τον καθιστικό τρόπο ζωής, καθώς αυτός, πολλές φορές, συνοδεύεται από κακή διατροφή, κάπνισμα ή κατάχρηση αλκοόλ.\nΑς δούμε, όμως, μερικές απλές κινήσεις που αν τις υιοθετήσετε, θα σας βοηθήσουν:\n•\tΑν είστε στην εργασία σας, κάντε ένα διάλειμμα, έστω 5-10 λεπτά και περπατήστε. Η χρήση της σκάλας αντί του ανελκυστήρα είναι μια καλή λύση.\n•\tΈνα app στο κινητό σας ή στο ρολόι σας, θα σας κεντρίσει να πιάσετε τον στόχο των βημάτων που θέτει βάσει των κιλών, της ηλικίας και της κίνησής σας.\n•\tΟι επιστήμονες κάνουν λόγο για 1 ώρα άσκηση την ημέρα. Οι υποχρεώσεις της καθημερινότητας, πολλές φορές, μας αποτρέπουν από το να χαρίσουμε αυτή τη 1 ώρα στον εαυτό μας. Παρόλα αυτά, μπορείτε να κάνετε μια ωραία βόλτα με τα παιδιά σας ή τον/την σύντροφό σας. Υπάρχουν γωνιές στο αστικό περιβάλλον που περιμένουν να τις ανακαλύψετε. Ένα γεφυράκι, ένα ρέμα, κάποιο παλιό νεοκλασσίκό, ένα άγαλμα!\n•\tΑν η εργασία σας ή το σχολείο των παιδιών είναι κοντά, κυκλοφορείστε με τα πόδια σας. Ίσως να σκεφτείτε ότι «πώς να προλάβω;» «κουράζομαι» ή «βαριέμαι». Κι όμως αυτές οι μικρές αλλαγές στις συνήθειες θα φανούν μετά από λίγες ημέρες που το βήμα σας θα ανοίξει.\n•\tΗ ήπια χρήση ποδηλάτου είναι μια καλή λύση, αν και η πραγματικότητα είναι σκληρή στις πόλεις. Μπορείτε να επιλέξετε διαδρομές με λιγότερη κίνηση για τη βόλτα σας ή την μετακίνησή σας.\nΑς δούμε και κάποιες πιο οργανωμένες μορφές ήπιας άσκησης:\n•\tΗ χρήση των οργάνων που υπάρχουν σε πολλές γειτονιές πλέον. Συνήθως η μετάβαση στα πάρκα της γειτονιάς με τα πόδια και η συνάντηση με ανθρώπους που γυμνάζονται λειτουργεί ωφέλιμα για το σώμα αλλά και για το πνεύμα.\n•\tΑρκετά γήπεδα είναι ανοικτά για το κοινό και θα εκπλαγείτε πόσοι άνθρωποι περπατάνε και μιλάνε, αναλύοντας τα πάντα. Η λεγόμενη «περιπατιτική σχολή». Απλά να γνωρίζετε τα ωράρια για το κοινό.\n•\tΑν δεν θέλετε να βγείτε έξω, το YouTube ποικίλει από μικρά sessions γιόγκα ή παραλλαγές Pilates. Το μόνο που χρειάζεστε είναι ένα στρωματάκι και την καλή σας διάθεση. Στο στρωματάκι σας, μπορείτε να τεντωθείτε, κάνοντας διατάσεις που ανακουφίζουν, ενώ μπορείτε πάντα να κάνετε Push-ups, κοιλιακούς και ραχιαίους όπως παλιά στο σχολείο, ενώ στο laptop παίζει αγαπημένα τραγούδια.\n•\tΑντίδοτο στη πλήξη της μοναχικής άσκησης είναι η εύρεση ενός φίλου ή φίλης που θα σας παρακινήσει. Αυτό το μαγικό «Θα πάμε σήμερα;» μπορεί να σας αλλάξει τη διάθεση και να μην χάσετε την ευκαιρία, όποια και αν είναι η δραστηριότητα. Βέβαια, όχι αν είναι για μπύρες!\nΗ ήπια φυσική δραστηριότητα βοηθάει στην πέψη, στη λειτουργία του μεταβολισμού, ανακουφίζει πονεμένους καρπούς, ώμους και μέση, ενώ μειώνει το stress. Βελτιώνει την αναπνοή και θωρακίζει την καρδιά.\nΜια απόφαση είναι, ας το κάνουμε για εμάς και τους ανθρώπους μας!


Η Αλήθεια να Λέγεται: "Σύμφωνο Συμβίωσης" ομοφύλων: Ο Ευάγγελος Βενιζέλος μας άλλαξε τα ευαγγέλια!\n"Σύμφωνο Συμβίωσης" ομοφύλων: Ο Ευάγγελος Βενιζέλος μας άλλαξε τα ευαγγέλια!\nΣτις 10/12/2013 αναρτήθηκε στην ιστοσελίδα imp.gr μακροσκελής επιστολή του Μητροπολίτη Πειραιώς κ. Σεραφείμ προς τον Ευάγγελο Βενιζέλο, ως απάντηση στην από 5/12/2013 επίσης μακροσκελή επιστολή του Αντιπροέδρου της Κυβέρνησης, η οποία δημοσιεύτηκε στην προσωπική του ιστοσελίδα στις 8/12/2013, και ήταν απάντηση στην προηγηθείσα προσωπική επιστολή του κ. Σεραφείμ, απόσπασμα της οποίας είχε διαρρεύσει στον Τύπο και στο γεγονός είχα αναφερθεί εδώ.\nΌλων τούτων είχε προηγηθεί στις 27/11/2013 μακροσκελές, επίσης, ΑΝΑΚΟΙΝΩΘΕΝ του κ. Σεραφείμ στο οποίο καλούσε την κυβέρνηση να μην προχωρήσει στην επέκταση του ισχύοντος Συμφώνου Ελεύθερης Συμβίωσης και στα ομόφυλα ζευγάρια.\nΕπιτρέψτε μου, ως ένα από τα "μωρά** του κόσμου τούτου", να κάνω τις εξής γενικές παρατηρήσεις:\n1. Τα πολλά λόγια είναι φτώχεια! Άλλωστε,"Οὐκ ἐν τῷ πολλῷ τὸ εὖ, ἀλλ᾿ ἐν τῷ εὖ τὸ πολύ." Δηλαδή, δεν βρίσκεται στην ποσότητα η ποιότητα, αλλά στην ποιότητα η ποσότητα. Σχετικό απόφθεγμα είναι επίσης και το "Μηδέν άγαν", τουτέστιν μην κάνεις τίποτα το υπερβολικό.\n2. Η γλώσσα που χρησιμοποιούν οι πολιτικοί και οι θρησκευτικοί ταγοί στη δημόσια αλληλογραφία τους θα πρέπει να είναι κατανοητή από το μέσο αναγνώστη ή ακροατή.\n3. Οι φιλοφρονήσεις, οι αβροφροσύνες και οι κολακείες μεταξύ θρησκευτικών και πολιτικών ταγών είναι ηθικά απαράδεκτες και Βιβλικά άγνωστες.\nΣτη συνέχεια θα σχολιάσω μερικές θέσεις του Ευάγγελου Βενιζέλου που καταγράφηκαν στην εν λόγω αλληλογραφία:\nΕυάγγελος Βενιζέλος: «Η συνταγματική ηθική και η ηθική της έννομης τάξης (ποινικής και αστικής) είναι διαχωρισμένη θεσμικά από την χριστιανική και πιο συγκεκριμένα την Ορθόδοξη ηθική αντίληψη, όσο και αν έχει επηρεαστεί από αυτήν.»\n"Πυγολαμπίδα": Στο μέτρο που η συνταγματική ηθική και η ηθική της έννομης τάξης, αφ’ ενός, και η χριστιανική ηθική αφ’ ετέρου, εναρμονίζονται με τους συμπαντικούς άγραφους ηθικούς νόμους, που είναι χαραγμένοι στο πνεύμα, "το λύχνο του Θεού" μέσα μας, δηλαδή στην μη φιμωμένη ανθρώπινη συνείδηση, οι οποίοι φυσικά δεν αντιστρατεύονται τους φυσικούς νόμους, στο ίδιο μέτρο αυτές οι ηθικές ΣΥΜΠΙΠΤΟΥΝ.\nΣτις ευνομούμενες πολιτείες, αν ποτέ υπάρξουν τέτοιες, η θρησκευτική και η συνταγματική ηθική θα βρίσκονται σε απόλυτη αρμονία μεταξύ τους. Οι συνέπειες του διαχωρισμού και συχνά της αντιπαλότητας είναι ολέθριες για τις κοινωνίες και η ανθρωπότητα τις βίωσε και τις βιώνει οδυνηρά ανά τους αιώνες.\nΕυάγγελος Βενιζέλος: «Οι βουλευτές, τα κόμματα, οι κυβερνήσεις, τα κοινοβούλια λειτουργούν ως όργανα του κράτους και όχι ως πιστοί υπό τον πνευματικό έλεγχο της θρησκευτικής τους κοινότητας.»\n"Πυγολαμπίδα": Εν τοιαύτη περιπτώσει, ας σταματήσουν οι υποκριτικοί αγιασμοί στη Βουλή, οι ασπασμοί στο Ευαγγέλιο, στις "άγιες" εικόνες και τα "άγια" λείψανα κατά τα θρησκευτικά πανηγύρια, και τελικά ας διαχωριστεί πλήρως η Πολιτεία από την Εκκλησία, αφού τα όργανα του κράτους δεν λειτουργούν ως πιστοί!\nΑς σταματήσει το βάπτισμα, οι θρησκευτικοί γάμοι, οι θρησκευτικές κηδείες, και γενικώς όλες οι τελετές που θεωρητικά θέτουν τους πολίτες υπό τον πνευματικό έλεγχο της θρησκευτικής τους κοινότητας, διότι όλα αυτά συνιστούν εμπαιγμό προς εαυτούς και αλλήλους και προς το Θεό.\nΤώρα, τι Θεό λατρεύουν και ποιος είναι ο εμπνευστής των νόμων με τους οποίους λειτουργούν τα όργανα του κράτους το βλέπουμε εκ των τρισάθλιων αποτελεσμάτων.\nΕίναι ο Μαμμωνάς, ο θεός του χρήματος!\nΕυάγγελος Βενιζέλος: «Ο Χριστιανισμός δεν είναι ηθική, αλλά Μήνυμα και Ελπίδα Σωτηρίας μέσα από την προσδοκία της Ανάστασης.»\n"Πυγολαμπίδα": Τι λες βρε Βαγγέλη; Μόνος σου τα σκέφτηκες αυτά; Μ’ αυτό το μυαλό να κοιμάσαι!\nΏστε ο Χριστιανισμός δεν είναι ηθική, ε;\nΔηλαδή ο Χριστιανισμός παρέχει ανέξοδη σωτηρία και ελπίδα ανάστασης σε κάθε ανήθικο, διεφθαρμένο, εγκληματία και αμετανόητο!\nΑπορώ πώς οι λαοί δεν πήραν είδηση μια τόσο γενναιόδωρη θρησκεία ώστε να καταργηθούν όλες οι άλλες θρησκείες και να υπάρχει μόνο ο Χριστιανισμός της τζάμπα σωτηρίας!\nΕυάγγελος Βενιζέλος: «Η Ορθοδοξία δε - επιτρέψτε μου να πω - απέχει πλήρως από αντιλήψεις κανονιστικές, ηθικοπλαστικές, τιμωρητικές. »\n"Πυγολαμπίδα": Απέχει, ε; Στη θεωρία δεν απέχει βέβαια, στην πράξη όμως ίσως και να απέχει αρκετά, και καλά κάνει βεβαίως.\nΑλλά τι σχέση έχει αυτό με τους κυρίαρχους άγραφους ηθικούς νόμους, Βαγγέλη;\nΗ Ορθοδοξία σε πολλά ή λίγα μπορεί να κάνει λάθος, και προσωπικά διαφωνώ σε κάποια από τα δόγματα και τις πρακτικές της.\nΗ Πολιτεία όμως δεν έχει άραγε άλλο μέτρο για να κρίνει αν ένας νόμος που ψηφίζει αντιστρατεύεται τη φύση, τη λογική και την παγκόσμια ηθική τάξη; Τόσο πνευματικά τυφλή είναι;\nΚαι αν η Ορθοδοξία δεν τιμωρεί τους υπεύθυνους για μία νομοθετική παρέκκλιση από την ηθική τάξη, τι σημαίνει αυτό; Μήπως σημαίνει ότι δεν θα υπάρξουν αρνητικές συνέπειες στα άτομα και την κοινωνία ως συνέπεια και όχι ως άνωθεν τιμωρία;\nΜήπως δηλαδή η Ορθοδοξία με το μαγικό ραβδί των Αρχιερέων της μπορεί να ακυρώσει τον κυρίαρχο συμπαντικό νόμο αιτίας και αποτελέσματος;\nΛυπάμαι, αλλά για άλλη μια φορά ο Ευάγγελος Βενιζέλος ξεγύμνωσε την πνευματική του ένδεια και απέδειξε πόσο επικίνδυνος είναι για την κυβερνητική θέση που κατέχει.\nΕυάγγελος Βενιζέλος: «Τέλος, επιτρέψτε μου να αγνοήσω για λόγους αναγόμενους στο σκληρό πυρήνα της ύπαρξης μου την άτυχη απειλή ότι "θα αποστερηθούμε de facto ως πρόσωπα την χάρη και την ευλογία του Δικαιοκρίτου Κυρίου.»\n"Πυγολαμπίδα" : Σε πόνεσε αυτό Βαγγέλη, ε; Προφανώς θέλεις να έχεις και το σκύλο χορτάτο και την πίτα γερή και γι’ αυτό προσποιείσαι ότι εξέλαβες το de facto ως άτυχη απειλή και όχι ως συνέπεια.\nΤη χάρη του Θεού, Βαγγέλη, την αποστερούμαστε αυτοδικαίως, δηλαδή τη διώχνουμε, ανά πάσα στιγμή που θα παρεκκλίνουμε από τον άγραφο ηθικό νόμο, ανεξάρτητα από τις ευλογίες ή τους αφορισμούς των εκπροσώπων της Εκκλησίας. Επαναλαμβάνω, όχι ως τιμωρία, αλλά ως συνέπεια. Ο χαραγμένος μέσα μας ηθικός νόμος είναι αυτός που επιβάλλει την "τιμωρία", δηλαδή μας αποστερεί τη Χάρη του Θεού.\nΓια παράδειγμα, αν τρως του σκασμού θα γίνεις παχύσαρκος, όχι επειδή ο Θεός σε τιμωρεί για τη λαιμαργία σου αλλά ως συνέπεια της παραβίασης των φυσικών νόμων που διέπουν το σώμα σου. Το κατάλαβες τώρα, Βαγγέλη; Κάτι παρόμοιο συμβαίνει και με το Σύμφωνο Συμβίωσης των ομόφυλων: Θεσμοθετεί την παραβίαση φυσικών νόμων, με ό,τι αρνητικό αυτό συνεπάγεται για τα άτομα, την οικογένεια και την κοινωνία.\nΑναρωτιέμαι, πώς αυτό δεν το κατανοείς εσύ, κοτζάμ συνταγματολόγος; Εκτός από τα ανθρώπινα συντάγματα που συντάσσουν πνευματικά ανεπαρκείς τύποι όπως του λόγου σου, Βαγγέλη, υπάρχει το Συμπαντικό Θεϊκό Σύνταγμα από καταβολής κόσμου. Ή μήπως νομίζεις ότι το Σύμπαν είναι ένα άναρχο κατασκεύασμα ενός θεού κατ’ εικόνα και ομοίωση των κουτοπόνηρων ανθρώπων;\nΑυτά τα λίγα είχα να σου πω Βαγγέλη, και να σε συμβουλέψω, προτού ξαναβγείς δημόσια να μας αλλάξεις τα ευαγγέλια και τα φώτα, να κάνεις την αυτοκριτική σου και να συμβουλευτείς τη συνείδησή σου, αν βέβαια δεν την έχεις θάψει τόσο βαθιά ώστε να μην ακούς τη φωνή της.\nΔεν είναι με τον Σεραφείμ που πρέπει να τα βρεις, αλλά με τη συνείδησή σου, κύριε Βενιζέλε! Κι εκείνη, νάσαι σίγουρος, δεν καταλαβαίνει ούτε από κολακείες ούτε από ψευτοδιλήμματα του τύπου ή με τους Ευρωπαϊκούς θεσμούς ή με την Ορθοδοξία.\n«Επειδή όταν οι εθνικοί οι μη έχοντες νόμον πράττωσιν εκ φύσεως τα του νόμου, ούτοι νόμον μη έχοντες είναι νόμος εις εαυτούς, οίτινες δεικνύουσι το έργον του νόμου γεγραμμένον εν ταις καρδίαις αυτών, έχοντες συμμαρτυρούσαν την συνείδησιν αυτών και τους λογισμούς κατηγορούντας ή και απολογουμένους μεταξύ αλλήλων. » (Προς Ρωμαίους 2: 14-15)\n«Επειδή βλέπετε την πρόσκλησίν σας, αδελφοί, ότι είσθε ου πολλοί σοφοί κατά σάρκα, ου πολλοί δυνατοί, ου πολλοί ευγενείς.\nΑλλά τα μωρά του κόσμου εξέλεξεν ο Θεός διά να καταισχύνη τους σοφούς,\nκαι τα ασθενή του κόσμου εξέλεξεν ο Θεός διά να καταισχύνη τα ισχυρά,\nκαι τα αγενή του κόσμου και τα εξουθενημένα εξέλεξεν ο Θεός,\nκαι τα μη όντα, διά να καταργήση τα όντα,\nδια να μη καυχηθή ουδεμία σαρξ ενώπιον αυτού. » (Α' Προς Κορινθίους, 1: 26-29)\nΕτικέτες Ευάγγελος Βενιζέλος προς Μητροπολίτη Σεραφείμ, Σύμφωνο Συμβίωσης ομοφύλων


Έλτον Τζον: «Ο Χριστός ήταν γκέι» – EΛEYΘEPOTYΠIA « christianna loupa journey to ithaca\n« Έως αρχές Μαΐου ο διαγωνισμός για τις 230 θέσεις στην Εθνική Τράπεζα – Πότε & πού? – TA NEA\nΔΙΑΜΑΡΤΥΡΙΑ ΤΟΥ ΕΛΛΗΝΙΚΟΥ FOCUS ΓΙΑ ΤΟ ΚΑΤΑΠΤΥΣΤΟ ΔΗΜΟΣΙΕΥΜΑ ΤΩΝ ΓΕΡΜΑΝΩΝ »\nΈλτον Τζον: «Ο Χριστός ήταν γκέι» – EΛEYΘEPOTYΠIA\nAπoστoλή: Δημ. Kεφαλíδης (Γερμανíα)\nenet.gr, 15:29 Παρασκευή 19 Φεβρουαρίου 2010\nΟ τραγουδιστής δήλωσε επίσης στο Parade ότι ο Ιησούς ήταν » φιλεύσπλαχνος», επιεικής και «καταλάβαινε τα ανθρώπινα προβλήματα». Πρόσθεσε μάλιστα ότι «στο σταυρό, συγχώρεσε τους ανθρώπους που τον σταύρωσαν. Ο Ιησούς ήθελε να αγαπάμε και να συγχωρούμε”.\nΕκπρόσωπος τύπου της Εκκλησίας της Αγγλίας επεσήμανε: «Το συλλογισμό του Σεν Ελτον, ότι ο Ιησούς μας καλεί όλους να αγαπάμε και να συγχωρούμε, τον συμμερίζονται όλοι οι Χριστιανοί. Ωστόσο οι διορατικότητες για τις πτυχές του ιστορικού προσώπου του Ιησού είναι καλύτερο να αφήνονται στους ακαδημαϊκούς».\nΟ Σερ Έλτον δήλωσε επίσης: «Δεν ξέρω τι κάνει τους ανθρώπους τόσο σκληρούς. Αν προσπαθήσεις να γίνεις γκέι γυναίκα στη Μέση Ανατολή – πέθανες».\nΣτη συνέντευξη ο τραγουδιστής είπε επίσης ότι δεν του αρέσει να είναι διασημότητα πλέον καθώς «η φήμη προσελκύει τους τρελούς».\n«Οι πριγκίπισσα Νταϊάνα, Τζιάνι Βερσάτσε, Τζον Λένον, Μάικλ Τζάκσον, όλοι νεκροί. Δύο εξ αυτών πυροβολήθηκαν έξω από το σπίτι τους. Τίποτα από αυτά δεν θα είχε συμβεί αν δεν ήταν διάσημοι. Ποτέ δεν είχα σωματοφύλακα, ποτέ, μέχρι που πέθανε ο Τζιάνι», εξήγησε ο Βρετανός.\nΗ πλήρης συνέντευξη θα δημοσιευθεί στην ιστοσελίδα του Parade.\nThis entry was posted on Φεβρουαρίου 25, 2010 στις 04:43\tand is filed under EΛEYΘEPOTYΠIA. Με ετικέτα: EΛEYΘEPOTYΠIA, Έλτον Τζον, Χριστός. You can follow any responses to this entry through the RSS 2.0 feed. You can leave a response, ή trackback from your own site.\n3 Σχόλια to “Έλτον Τζον: «Ο Χριστός ήταν γκέι» – EΛEYΘEPOTYΠIA”\nΦεβρουαρίου 25, 2010 στις 05:52\nΤι πλάκα που έχουμε θεέ μου.. οκ δεν γνωρίζω τι μπορεί να ήταν ο χριστός..\nΒασικά μετά από ολα αυτά που είπε ο Ελτον Τζον, δεν φωτίστηκα περισσότερο, τι να ηταν ο χριστός και πολύ περισσότερο αν ήταν γκεί ή υπερνοήμων ή και τα δυο μαζί. Ενα ειναι βέβαιο πως από τον Ελτον Τζον θα λείπει μπολικη φαιά ουσία.\nΦεβρουαρίου 25, 2010 στις 05:59\nAyto einai vevaio.\nAlloste i theoria ayti tou tairiazei kouti nomizo…\nΦεβρουαρίου 25, 2010 στις 06:23\nχαιρομαι που συμφωνούμε..


#MATCHDAY3: ΚΟΡΟΙΒΟΣ-ΚΟΛΟΣΣΟΣ H HOTELS 79-76 – KOROIVOS B.C. OFFICIAL WEBSITE\nSTOIXIMAN.GR BASKET LEAGUEΝΕΑ\n#MATCHDAY3: ΚΟΡΟΙΒΟΣ-ΚΟΛΟΣΣΟΣ H HOTELS 79-76\nΜε… κατάθεση ψυχής από όλη την ομάδα και χάρη σε εύστοχο σουτ τριών πόντων του Πόσλεϊ, η ομάδα μας νίκησε 79-76 τον Κολοσσό H Hotels στο πλαίσιο της 3ης αγωνιστικής της STOIXIMAN.GR Basket League!\nΤο παιχνίδι άρχισε με τις δύο ομάδες να βρίσκονται διαρκώς κοντά στο σκορ μέχρι το πεντάλεπτο, ωστόσο στη συνέχεια οι παίκτες του Κόροιβου κυριάρχησαν, με τον Ντεκόζι, μάλιστα, να σημειώνει στην πρώτη περίοδο ήδη 11 πόντους. Έτσι, από το 11-9 στο 4:49 η διαφορά έφτασε στο +10 λίγα λεπτά αργότερα (20-10 στο 08:02) χάρη σε ένα επιμέρους σερί 9-1 για να φτάσουμε στο 22-14 του πρώτου δεκαλέπτου.\nΗ δεύτερης περίοδο του ματς βρήκε τον Κολοσσό να πετυχαίνει ένα σερί 8-0, ισοφαρίζοντας σε 22-22 στο 12:24. Η ομάδα μας ανέκτησε τα «ηνία» και απέκτησε προβάδισμα 6 πόντων (30-24 στο 14:24), οι φιλοξενούμενοι αντέδρασαν ξανά, μειώνοντας σε 30-29, όμως με εύστοχα τρίποντα από τους Κάρσον, Πόσλεϊ και Ντεκόζι, η διαφορά αυξήθηκε ξανά κι έκλεισε στο +8 (43-35) στο τέλος του δεκαλέπτου.\nΜε το ξεκίνημα της τρίτης περιόδου η διαφορά έφτασε ξανά στη μέγιστη τιμή της (46-36 στο 21:28), αλλά χάρη στην ευστοχία έξω από τη γραμμή των 6,75 μ. ο Κολοσσός μείωσε αρχικά σε 46-42 κι έπειτα σε 49-47. Η διαφορά υπέρ των γηπεδούχων διατηρήθηκε, όμως, με τρίποντο του Πόσλει στο 29′ διαμορφώθηκε το 57-49, ενώ το δεκάλεπτο ολοκληρώθηκε με σκορ 57-52 για την ομάδα του Ντίνου Καλαμπάκου.\nΠαρόλα αυτά, ο Κολοσσός βρήκε τον τρόπο να αλλάξει τον ρου του αγώνα, χάρη σε μεγάλα σουτ κυρίως, και στις αρχές της τελευταίας περιόδου προηγήθηκε για πρώτη φορά (57-58 στο 31:20) μετά το 2-4 στο ξεκίνημα του ματς. Στη συνέχεια η αναμέτρηση πήγε σχεδόν… πόντο πόντο, με την ομάδα από τη Ρόδο, πάντως, να φτάνει και στο +4 (62-66 στο 35:01). Για άλλη μία φορά, ωστόσο, οι παίκτες του Κόροιβου έδειξαν… ψυχή!\nΔεν τους «πάγωσε» η ευστοχία του Κολοσσού σε κρίσιμες επιθέσεις και με την ώθηση από του κόσμου, που σε ένα ακόμη παιχνίδι ήταν ο… 6ος ματς παίκτης, κατόρθωσαν να κάνουν το 2×2 στο Δημοτικό Κλειστό Γυμναστήριο Ήλιδας. Η ιστορία γράφτηκε χάρη σε ένα τρομερό εύστοχο τρίποντο του Πόσλεϊ στο τελευταίο δευτερόλεπτο, με τον Κόροιβο να έχει 2 νίκες και 1 ήττα μετά τις πρώτες 3 αγωνιστικές του Πρωταθλήματος.\nΔεκάλεπτα: 22-14, 43-35, 57-52, 79-76.\nΚΟΡΟΙΒΟΣ (Ντίνος Καλαμπάκος): Ντεκόζι 18, Κάρσον 7, Πόσλεϊ 26, Μιλεντίγιεβιτς 2, Αντωνάκης 2, Σαχπατζίδης 8, Σκουλίδας, Σπυριδονίδης, Χάινς 10, Ράουντρι 6, Ντίκερσον.\nΚΟΛΟΣΣΟΣ H HOTELS (Άρης Λυκογιάννης): Γκρίφιν 17, Χάρις 5, Τζόουνς 17, Σχίζας 2, Πρόστραν 10, Γεωργαλλής, Σταματής 1, Μπρέι 19, Παπαδάκης, Ράιτ 5.\nΔιαιτητές: Πουρσανίδης Γ., Πουρσανίδης Κ., Ταρενίδης Στ.\nΠΑΜΕ ΣΤΟ ΓΗΠΕΔΟ ΝΩΡΙΣ


Η λέξη που απαγορεύεται να πει η νταντά των παιδιών της Kate και του William - Queen.gr\nΗ λέξη που απαγορεύεται να πει η νταντά των παιδιών της Kate και του William\nΟι royals δεν επιτρέπουν μία λέξη μπροστά στα παιδιά τους.\nΤα μέλη της βασιλικής οικογένειας οφείλουν να ζουν υπό ορισμένους κανόνες. Αυτό είναι κάτι ευρέως γνωστό, ακόμα και αν μερικούς από αυτούς δεν τους έχουν παραδεχτεί επίσημα ούτε οι ίδιοι.\nΗ Kate Middleton και ο πρίγκιπας William έχουν τρία παιδιά, τον 8χρονο πρίγκιπα George, την 6χρονη πριγκίπισσα Charlotte αλλά και τον 3χρονο πρίγκιπα Louis. Ως πριγκιπόπουλα, μεγαλώνουν με έναν πολύ συγκεκριμένο τρόπο, ως είθισται για τη βασιλική οικογένεια. Ακολουθούν μία ανατροφή σύμφωνη με τα πρότυπα ήθους του Παλατιού -και της βασίλισσας Ελισάβετ- και καλούνται να ακολουθήσουν τις υποδείξεις χωρίς ερωτήσεις.\nΗ νταντά των πριγκιπόπουλων\nΗ Kate και ο William έχουν προσλάβει μία νταντά για τα παιδιά τους. Η Maria Borrallo έχει αποφοιτήσει από το Norland School για νταντάδες στο Bath και, όπως αναφέρει η Mirror, απαγορεύεται να χρησιμοποιήσει μία συγκεκριμένη λέξη όταν απευθύνεται στα παιδιά.\nΗ Louise Heren, που έκανε έρευνα στο Norland για ένα ντοκιμαντέρ, ισχυρίζεται ότι η λέξη αυτή είναι... «παιδιά».\n«Η λέξη ‘παιδί’ είναι απαγορευμένη. Είναι μία ένδειξη σεβασμού προς τα παιδιά ως άτομα», είπε στο Μέσο.\nΑντ’ αυτού, η Borrallo πρέπει να λέει το κάθε παιδί με το όνομά του.\nΠοια εγκυμοσύνη; Η Kate Middleton κάνει καταρρίχηση και εκπαιδεύεται σαν σωστή κομάντο (video)\nΗ ζωή των παιδιών στο σπίτι\nΑν και πιθανώς πολλοί πιστεύουν ότι τα παιδιά της Kate και του William δεν έχουν τη φυσιολογική ζωή των υπόλοιπων παιδιών, η Heren έρχεται να το διαψεύσει.\n«Δεδομένου ότι έχουμε δει την Catherine όταν είναι έξω με τα παιδιά της, (ξέρουμε ότι) είναι μία μαμά που ασχολείται. Φαντάζομαι πως η σχέση της με τη Maria θα είναι πολύ κοντινή και ότι συνεργάζονται στενά για τη φροντίδα των παιδιών. Έχω μιλήσει με νταντάδες σε άλλες βασιλικές οικογένειες και η ζωή είναι πολύ φυσιολογική»\nΟ πρίγκιπας George στον γάμο της θείας του, Pippa Middleton, το 2017\nΗ Kate Middleton ασχολείται με τα παιδιά.\nΗ βασιλική οικογένεια στο Palladium Theatre στο Λονδίνο τα Χριστούγεννα του 2020\nΟ πρίγκιπας George στα βαφτίσια της πριγκίπισσας Charlotte το 2015\nΗ Kate και ο William με τον George και τη Charlotte τα Χριστούγεννα του 2016


Αντίδραση για τα λίγα τεστ για κορονοϊό στο Αστυνομικό Μέγαρο Ηρακλείου | Κουτσομπολιό = gossip\nΔημοσίευση: Δευ, 10/19/2020 - 17:34\nΜόνο 20 τεστ σε σύνολο 300 εργαζομένων έγιναν στο Αστυνομικό Μέγαρο Ηρακλείου, μετά τη γνωστοποίηση ότι έχει προσβληθεί από την covid-19 ο Αστυνομικός Διευθυντής, καταγγέλλει με ανακοίνωσή της η Ένωση Ειδικών Φρουρών Κρήτης.\nΌπως αναφέρει ενώ σε άλλες υπηρεσίες και φορείς διενεργήθηκαν πολλά περισσότερα τεστ, αυτό δεν ίσχυσε και για τους αστυνομικούς.\nΑναλυτικά η Ένωσης Ειδικών Φρουρών αναφέρει: «Μετά και το νέο κρούσμα του Covid-19 σε αστυνομικό (ανώτατο αξιωματικό) της Διεύθυνσης Αστυνομίας Ηρακλείου, τα ερωτήματα που προκύπτουν είναι πολλά.\nΣτον Οργανισμό Λιμένος Ηρακλείου είχαμε ένα θετικό κρούσμα και έγιναν τεστ σε όλους τους εργαζόμενους, 60 στον αριθμό. Σε εργοστάσια και σε βιομηχανίες που παρουσίασαν κρούσματα έγιναν σχεδόν στο σύνολο πάνω από 300 τεστ στους εργαζόμενους. Στην Δ.Α. Ηρακλείου πραγματοποιήθηκαν μόνο 20 τεστ, τη στιγμή που εργάζονται στο Αστυνομικό Μέγαρο 300 αστυνομικοί καθώς και αρκετοί πολίτες εισέρχονται σε καθημερινή βάση για διάφορα ζητήματα.\nΔιερωτόμαστε, οι αστυνομικοί δεν έχουν οικογένεια, δεν έχουν άτομα υψηλού κίνδυνου ή μήπως είναι άτρωτοι; Τελικά άλλα πρωτόκολλα ισχύουν για τους υπόλοιπους και άλλα για το προσωπικό της Ελληνικής Αστυνομίας; Τι φοβούνται και δεν κάνουν τεστ σε όλο το προσωπικό όπως θα έπρεπε;».


Ο ομηρικός Αχιλλέας | Enallaktikos.gr\n28 ΝΟΕΜΒΡΊΟΥ 2020 ~ INDERESEARCHERS\nΕκτός από τα λάφυρα των πολέμων, οι οικονομίες αυτών των υπερσυγκεντρωτικών ανακτορικών συστημάτων ήταν βασισμένες σε εξειδικευμένα εμπορικά δίκτυα που κάλυπταν πολύ μεγάλους γεωγραφικούς χώρους. Τέτοιου είδους επεκτατικά, συγκεντρωτικά συστήματα είναι ευάλωτα σε σοβαρές κρίσεις, ειδικά όταν οι οικονομίες τους είναι αλληλοεξαρτώμενες, όπως η περίπτωση αυτών που εξετάζουμε εδώ.. Η εξασθένιση ή η πτώση του ενός μπορεί εύκολα να κλονίσει τα υπόλοιπα. Εκτιμούμε ότι και οι συνεχείς και μακρές περίοδοι απουσίας των στρατευμάτων των μυκηναϊκών ανακτορικών κέντρων από τις βάσεις τους, λόγω των συνεχόμενων πολεμικών τους επιχειρήσεων, ήταν ένας παράγοντας που συνέβαλλε στην εξασθένιση του επεκτατικού μυκηναϊκού συστήματος εξουσίας. Από αυτές, και γενικά από τη γενικότερη κατάσταση αναταραχής που επικράτησε στην περιοχή γύρω στα τέλη του 13ου και στις αρχές του 12ου αιώνα π.Χ με τις πειρατικού τύπου επιδρομές, φαίνεται ότι επωφελήθηκαν οι εξεγερθέντες πληθυσμοί που έδωσαν το τελειωτικό χτύπημα στα θεμέλια του και στην ηγεμονική του κάστα.\nΌσοι, μετά τον Όμηρο, έκαναν διασκευές των επών ή έγραψαν ποιήματα βασισμένα στη θεματολογία τους, χρησιμοποίησαν σε αυτές τους τις καλλιτεχνικές δημιουργίες πολιτιστικά και ιδεολογικά στοιχεία και λέξεις της δικής τους εποχής. Το ίδιο έκανε και ο Όμηρος (όποιος και αν ήταν αυτός) στα έπη. Εκτός από το παράδειγμα της λέξης άνοδος που αναφέραμε μόλις πριν, όλες σχεδόν οι λέξεις που χρησιμοποιούνται στα έπη για απόδοση εννοιών και αρχαιολογικών στοιχείων είναι προγενέστερες του 8ου αιώνα π.Χ. Η συντριπτική πλειοψηφία των πολιτιστικών και ιδεολογικών στοιχείων που απαντώνται σε αυτά τοποθετούνται στην εποχή του. Αυτό είναι λογικό: αφού απευθυνόταν σε ακροατήριο της εποχής του, θα χρησιμοποιούσε σε μεγάλο βαθμό τη γλώσσα της εποχής του. Εκτός όμως από το λεξιλόγιο, ο Όμηρος προσάρμοσε και τα θέματα, το ύφος και το περιεχόμενο των επών στις ανάγκες του ακροατηρίου του. Αυτή δεν ήταν βέβαια ο ευρύτερος πληθυσμός αλλά τα μέλη των βασιλικών «οίκων» και οι παρατρεχάμενοι τους. Τα έπη του λοιπόν είναι εγκωμιαστικοί ύμνοι στους Έλληνες πολέμαρχους – «πειρατές» και στα «κατορθώματα» τους στην Ανατολική Μεσόγειο. Αυτούς τους παρουσιάζει ως ήρωες και τις κάθε λογής βιαιοπραγίες τους ως ηρωικά κατορθώματα. Και γενικώς και ειδικώς, ο κόσμος των επών είναι μακριά από αυτόν του 8ουαιώνα και του 7ου αιώνα π.Χ. και εξίσου μακριά από την ύστερη μυκηναϊκή εποχή. Τοποθετείται χρονικά σε μία ενδιάμεση εποχή, στον 100 αιώνα π.Χ. ή λίγο νωρίτερα από αυτόν.\nΣτο βιβλίο του «O κόσμος του Οδυσσέα», ο M.I. Finley τοποθετεί τη σύνθεση τους στον 8οαιώνα π.Χ., δέχεται όμως ότι η εποχή που περιγράφεται σε αυτά είναι ο 10ος ή ο 9ος αιώνας π.Χ. Δεν εξηγεί όμως γιατί ένας ποιητής συνέθεσε τα έπη τον 8ο αιώνα και σε αυτά η συντριπτική πλειοψηφία των στοιχείων που αναφέρονται χρονολογούνται στον 11ο ή 10οαιώνα, ενώ απουσιάζουν παντελώς τα στοιχεία της εποχής στην οποία τοποθετεί τη σύνθεση τους: “ο κόσμος του Οδυσσέα δεν έμοιαζε με τον 7ο αιώνα π.Χ. ούτε με τη μυκηναϊκή εποχή, πέντε, έξι ή επτά αιώνες νωρίτερα. Ήταν πολύ πιο «απλός» όσο αφορά στην κοινωνική και πολιτική του σύνθεση. Οι άνθρωποι ήταν αγράμματοι και η αρχιτεκτονική του δεν ήταν πια μνημειώδης ούτε για τους ζωντανούς ούτε για τους νεκρούς. Δεν αντιστοιχούσε ούτε στην Εποχή του Χαλκού ούτε στην εποχή της πόλης-κράτους που ακολουθούσε. Αν όμως πρέπει να την τοποθετήσουμε χρονικά, γιατί οι γνώσεις μας γύρω από την ηρωική ποίηση το επιβάλλουν, οι πιο πιθανοί αιώνες είναι ο 10ος και ο 9ος”.\nΤα αρχαιολογικά, γεωγραφικά, ιστορικά, γλωσσολογικά δεδομένα, ακόμα και τα λαογραφικά και μυθολογικά στοιχεία είναι σαφή. Οι μυκηναϊκοί απόηχοι στην Ιλιάδα μετρώνται στα δάχτυλα των δύο χεριών. Τα στοιχεία της μεταμυκηναϊκής εποχής είναι πολλά περισσότερα, ενώ δεν υπάρχει ούτε ένα αρχαιολογικό στοιχείο που να παραπέμπει μόνο στον 8ο ή 7οαιώνα π.Χ. Στην “Ομηρική γεωγραφία και ομηρική εποχή” διαβάζουμε: “Ένας ποιητής των αρχών της ιστορικής εποχής δε θα μπορούσε να έχει σαφείς και ακριβείς πληροφορίες για την κοινωνία και τη γεωγραφία μιας εποχής που έρχεται από την πέρα όχθη” και να χρησιμοποιεί γλωσσικά στοιχεία της εποχής αυτής και όχι αυτής που εικάζεται ότι είναι δική του, θα προσθέταμε εμείς. “Την πληθώρα των μυκηναϊκών, υπομυκηναϊκών και «μεσαιωνικών» στοιχείων των επών, και την απουσία αντίστοιχων στοιχείων της ιστορικής αποκλειστικά εποχής, προσπαθούν επίμονα να εξηγήσουν με την υπόθεση ότι ο δημιουργός ή οι δημιουργοί των επών «αρχαΐζουν» συστηματικά. Είναι τόσο βαθιά ριζωμένη και τόσο πλατιά διαδεδομένη αυτή η πεποίθηση, ώστε να είναι περιττή η οποιαδήποτε συγκεκριμένη παραπομπή. Αν αναζητήσει όμως κανείς τα αποδεικτικά της στοιχεία, με έκπληξη θα διαπιστώσει ότι πρόκειται για μια απλή και εντελώς αστήρικτη διαβεβαίωση, που την τροφοδοτεί διαρκώς σε έναν φαύλο κύκλο η παραπομπή της μίας αυθεντίας στην άλλη”.\nΌλα αυτά παρουσιάζονται ως κατορθώματα από τον ποιητή και δεν τον εμποδίζουν να ονομάσει “τρανόψυχους” τους Αχαιούς (Β 123). Κι αν ο Όμηρος δικαιολογείται να χρησιμοποιεί τέτοιους χαρακτηρισμούς, αφού αυτή ήταν η δουλειά του, πως δικαιολογούνται οι σύγχρονοι ομηρικοί μελετητές και αναλυτές του να παραβλέπουν τέτοιου είδους αγριότητες και να κάνουν λόγο για γενναίους ήρωες και για «ηρωικό ιδεώδες»; Τις αποδίδουν στα επικρατούντα ήθη της εποχής εκείνης και μας προτρέπουν να μην τις κρίνουμε ή αξιολογούμε με τα κριτήρια της εποχής μας. Μάλλον εννοούν να μην τις κρίνουμε καθόλου, αφού δεν μας διευκρινίζουν με ποια κριτήρια μπορούμε να τις κρίνουμε. Αυτοί όμως προβαίνουν σε αυτό που μας προτρέπουν να μην κάνουμε, όταν παραβλέπουν αυτές και άλλες πολλές ωμότητες των πρωταγωνιστών των επών, αξιολογώντας τους θετικά (άραγε με ποιας εποχής κριτήρια;) και παρουσιάζοντας τους κατ’ επανάληψη ως “πρότυπα ηθικής, ευγένειας, και παραδειγματικές μορφές”,κάνοντας λόγο για ηρωικά ιδεώδη, για δοξασμένους και ανδρείους ήρωες, για κατορθώματα και ανδραγαθήματα, για τον “ανθρωπισμό που τους διαποτίζει” και άλλα πολλά.\nΤο μυθιστόρημα της Baker αρχίζει με μία αναφορά στον Αχιλλέα από τη Βρισηίδα. Μιλά σε πρώτο πληθυντικό εκ μέρους και των άλλων γυναικών που είχαν την ίδια τύχη με αυτήν: “Oμέγας, τρανός Αχιλλέας. Ο ασύγκριτος Αχιλλέας, ο λαμπρός Αχιλλέας, ο ισόθεος Αχιλλέας… Ένα σωρό επίθετα. Εμείς, βέβαια, ποτέ δεν τον αποκαλούσαμε έτσι. Τον λέγαμε «ο χασάπης»”. Αυτή είναι η οπτική γωνία των ηττημένων, αυτών που βίωναν τη φρίκη του πολέμου για όλη τους τη ζωή ως ένα ατέλειωτο μαρτύριο.\nΟι κάτοικοι μιας πόλης που καταστρεφόταν από κάποιον εχθρό, υποδουλώνονταν και έχαναν την ταυτότητα τους μαζί με την ελευθερία τους, αφού η παλιά τους πατρίδα εξαφανιζόταν από το χάρτη. Καθότι διασκορπίζονταν στα παλάτια διαφόρων αφεντάδων, δεν υπήρχε καμία ελπίδα να την ξαναφτιάξουν, ούτε καν να ξαναδούν τα μέρη που γεννήθηκαν και μεγάλωσαν. Αποκόπτονταν έτσι βίαια από το παρελθόν τους και εντάσσονταν σε ένα καινούργιο περιβάλλον χωρίς τη θέληση τους. Σ’ αυτήν την καινούργια τους ζωή θα ήταν κάτι σα νεκροζώντανοι, σαν τις άψυχες σκιές των νεκρών του κάτω κόσμου που περιγράφει ο Όμηρος στην Οδύσσεια. Στο μυθιστόρημα της Barker, σε ένα διάλογο μεταξύ του Πατρόκλου και της Βρισηίδας, ο Πάτροκλος της λέει: “Θα μπορούσαμε να επιστρέψουμε όλοι μαζί στην πατρίδα”,αναφερόμενος στη δική του πατρίδα, τη Θεσσαλία. Η Βρισηίδα δεν του απαντά. Αμέσως μετά η συγγραφέας μας μεταφέρει τη σκέψη της Βρισηίδας όταν άκουσε τα λόγια του: “Ήθελα να του απαντήσω: Τη δική μου πατρίδα την κάψατε”.\nΕίπαμε ότι ήταν αναμενόμενο που δέχτηκαν με χαρά τα λύτρα, επειδή οι αρμάδες τους ήταν μία συνάθροιση μισθοφόρων, τυχοδιωκτών και πειρατών. Δεν ξεσπιτώθηκαν και δεν έκαναν ένα τόσο μακρινό ταξίδι στην Τροία τόσες χιλιάδες ανθρώπων για τη ψυχή της μάνας τους ή για το γόητρο ενός βασιλιά που του κλέψανε τη γυναίκα. Για τη λεία το έκαναν. Όταν αργότερα ο Αγαμέμνονας δει στο όνειρο του ένα θεϊκό σημάδι ότι θα κατακτήσει την Τροία, το κάνει γνωστό στους υπόλοιπους βασιλείς στη συνέλευση τους. Στη συνέλευση του στρατού όμως λέει ακριβώς το αντίθετο από αυτό που είχε δει στο όνειρο, ότι δηλαδή είναι γραφτό να μην πάρουν ποτέ την πόλη του Πριάμου. Τότε οι “τρανόψυχοι” και “ανδρείοι” Αχαιοί, πιστεύοντας τον, άρχισαν να αλαλάζουν και να τρέχουν προς τα καράβια για να τα ρίξουν στη θάλασσα και να γυρίσουν πίσω στις πατρίδες τους (Β 149-154)… Θα χρειαστούν οι παρεμβάσεις του Οδυσσέα και του Νέστορα για να μεταπειστούν. Ο πρώτος – μεταξύ άλλων- τους είπε ότι είναι ντροπή (“αισχρόν”) να λείπουν τόσο καιρό από τις πατρίδες τους και να γυρίσουν πίσω με άδεια χέρια(Β 298). Ο δεύτερος τους λέει να μη βιάζονται να γυρίσουν πίσω πριν πλαγιάσουν με τις γυναίκες των Τρώων (Β 354-355). Και οι δύο χρησιμοποιούν «απτά» επιχειρήματα για να τους δελεάσουν και να τους μεταπείσουν. Η απλή επίκληση του ηθικού τους χρέους μάλλον δεν θα λειτουργούσε το ίδιο αποτελεσματικά…\nΞέρει ότι με το θάνατο του θα αποδυναμωθεί σημαντικά η άμυνα της πόλης του και η πλάστιγγα θα γείρει προς το μέρος του εχθρού. Η πιο συνετή και συμφέρουσα για την πατρίδα του κίνηση θα ήταν να μη βγει να αντιμετωπίσει τον Αχιλλέα σε μονομαχία. Αυτός όμως θα επιλέξει να τον αντιμετωπίσει ένας προς έναν. Θέλει να εξιλεωθεί στα μάτια των Τρώων. Αν τον σκοτώσει, θα δοξαστεί σαν ήρωας. Αν πάλι σκοτωθεί, θα έχει φύγει από τη ζωή δοξασμένος. Βάζει λοιπόν το ατομικό του συμφέρον πάνω από το συλλογικό. Παίρνει την απόφαση του με κριτήριο το δικό του «κλέος», όχι με βάση το συμφέρον της πόλης του.Αυτός, που έλεγε στον Πολυδάμαντα “εἷς οἰωνὸς ἄριστος ἀμύνεσθαι περὶ πάτρης” (M 243), τώρα βάζει πάνω από το συμφέρον της πατρίδας του την ατομική του δόξα και υστεροφημία,καταδικάζοντας την πατρίδα του στον χαμό.\nΑυτός ο ανόητος (α-νοητός, εδώ: αυτός που δε χρησιμοποιεί και δεν απευθύνεται στο νου) τρόπος σκέψης, είναι ίδιον κάθε εθνικισμού και φυλετισμού. Παράλληλα, είναι κατάλοιπο του τρόπου σκέψης των ανθρώπων των φυλετικά οργανωμένων κοινωνιών, και συνάμα σοβαρή ένδειξη ότι ένα μεγάλο μέρος του λεγόμενου σύγχρονου κόσμου δεν έχει περάσει ακόμα στην πολιτική φάση οργάνωσης και στον ανάλογο με αυτήν τρόπο σκέψης. Σύμφωνα με αυτόν, το τι είναι πρέπον και χρήσιμο για μία κοινωνία κρίνεται με ορθολογικά κριτήρια (που απευθύνονται στο νου) , ανεπηρέαστα από την ένταξη σε μορφώματα όπως το έθνος, η φυλή, η φατρία ή το γένος. Στο ανώτερο δε επίπεδο του, η κρίση μένει ανεπηρέαστη και από ατομικά ή εξουσιαστικά κριτήρια και εστιάζει πρώτιστα στο συλλογικό. Απ’ ότι φαίνεται, πολλοί δεν έχουν ξεπεράσει ακόμα ούτε το πρώτο επίπεδο, οπότε αυτό το τελευταίο φαντάζει ακόμα πιο μακρινό.\nΑυτά που μας παρουσιάζονται μέχρι σήμερα ως πρότυπα ηθικής και δήθεν ανώτερα ιδανικά του “κόσμου των επών”, είναι τα πρότυπα και η ηθική της κυρίαρχης τάξης πραγμάτων της ομηρικής εποχής, και γι’ αυτό δεν είναι καθόλου ουδέτερα. Είναι μία από τις πολλές επικαλύψεις-περιτυλίγματα ενός κουτιού, το περιεχόμενο του οποίου είναι βουτηγμένο στο αίμα, όπως άλλωστε και ολόκληρη η Ιλιάδα. Όσοι το επιθυμούν, μπορούν να αρκεστούν στην εικόνα του εξωτερικού περιτυλίγματος και να μην ανοίξουν το κουτί. Αργά ή γρήγορα, κάποιοι από περιέργεια θα το ανοίξουν, θα εστιάσουν στο εσωτερικό του και θα αρχίσουν τη συζήτηση γι’ αυτό που είδαν. Μπορεί κάποιοι να δουν στοιχεία που κάποιοι άλλοι δεν έχουμε δει, ή να τα δουν από διαφορετική οπτική γωνία και να τα ερμηνεύσουν με διαφορετικό τρόπο. Αφού όμως βρίσκονται στον πυρήνα της πραγματικότητας, δεν μπορεί παρά να είναι ουσιαστικά και χρήσιμα γι’ αυτή τη συζήτηση, μακριά από τις σκοπιμότητες, τις ανιαρές κοινοτοπίες και τους ξεπερασμένους ακαδημαϊσμούς της αστικής σκέψης. Αν κάπου η συζήτηση και η ανάλυση φτάσουν μέχρι τη σύνθεση, το θέμα θα αποκτήσει άλλο ενδιαφέρον και ίσως τότε προσεγγίσουμε έναν άλλο Αχιλλέα, μια άλλη Ιλιάδα, μια άλλη ιστορία.


«Όλα ξεκινούν εδώ. Στόμα Υγιές. Σώμα Υγιές» – Παγκόσμια Ημέρα Στοματικής Υγείας – 24ωρο\n«Όλα ξεκινούν εδώ. Στόμα Υγιές. Σώμα Υγιές» – Παγκόσμια Ημέρα Στοματικής Υγείας\n«Όλα ξεκινούν εδώ. Στόμα Υγιές. Σώμα Υγιές» είναι το μήνυμα της φετινής Παγκόσμιας Ημέρας Στοματικής Υγείας, που εορτάζεται στις 20 Μαρτίου.\nΌπως αναφέρει η Ελληνική Οδοντιατρική Ομοσπονδία (ΕΟΟ), με βάση επιστημονικές μελέτες, είναι αρκετές οι γενικές νόσοι που έχουν στοματικές εκδηλώσεις και φλεγμονές. Επίσης, υπάρχουν νόσοι του στόματος (περιοδοντίτιδα-φλεγμονές) που έχουν σχέση ή επιβαρύνουν γενικές νόσους, όπως ο διαβήτης, τα καρδιολογικά προβλήματα, οι πνευμονικές παθήσεις, ή ευθύνονται για λιποβαρή βρέφη και πρόωρους τοκετούς κλπ.\nΟι παθήσεις των ούλων επιτρέπουν πολύ μεγαλύτερη συγκέντρωση βακτηρίων και πλάκας στην κυκλοφορία του αίματος, από αυτή που συμβαίνει όταν τα ούλα είναι υγιή. Τα βακτήρια που εισέρχονται στο σώμα μας περιέχουν μια θρομβοφιλική πρωτεΐνη που φαίνεται ότι θρομβώνει τα αιμοφόρα αγγεία και τις αρτηρίες μας, αυξάνοντας ενδεχομένως τον κίνδυνο του εγκεφαλικού και των καρδιοπαθειών.


Πώς διαχειρίζεται το σώμα μας τις τοξίνες; - Εναλλακτική Δράση\nΑποτοξίνωση, Διάβασέ το!, Εγκυκλοπαιδεια, Ηπαρ - Συκώτι, Σώμα, Τοξίνες\nΚαθημερινά ερχόμαστε σε επαφή με τοξίνες από τα τρόφιμα και ποτά που καταναλώνουμε, τον αέρα που αναπνέουμε, αλλά και από το περιβάλλον στο οποίο ζούμε… Ακόμα και ο ίδιος ο οργανισμός μας παράγει τις δικές του τοξίνες, τις οποίες και πρέπει κάπως να διαχειριστεί!\nΔιαβάστε επίσης από τον Σάββα Τσανασίδη\nΕνέργεια και διατροφή: Τι είναι ενέργεια και τι θερμίδα;\nΓι’ αυτό υπάρχει το συκώτι, το οποίο αποτελεί το κυρίαρχο όργανο μεταβολισμού των περισσότερων εισβαλλόμενων τοξινών στο σώμα (αποτοξίνωση) και επομένως το έργο του είναι ιδιαίτερα σημαντικό, αλλά και συνάμα δύσκολο! Δε θα θέλαμε οι τοξίνες που εισέρχονται καθημερινά στον οργανισμό μας να κυκλοφορούν ελεύθερα στο αίμα μας! Αυτό θα αποτελούσε κίνδυνο για τα γύρω όργανα και ιστούς με τα οποία έρχονται σε επαφή. Τι θα γίνει όμως αν η καθημερινή τοξίνωση μας είναι τέτοια ώστε να υπερβαίνει την ικανότητα του οργάνου αυτού να ανταπεξέλθει στο αποτοξινωτικό έργο του;\nΤο συκώτι έχει προνοήσει ώστε να υπάρξει μια λύση σε αυτό το πρόβλημα, καθώς προτιμά να πακετάρει και να αποθηκεύει τις επιπλέον τοξίνες που δε μπορεί προσωρινά να διαχειριστεί, σε ειδικά κύτταρα (λιποκύτταρα) του σώματος μας! Με αυτόν τον τρόπο μπορεί να απαλλαχτεί προσωρινά από το υπερβολικό τοξικό φορτίο που έχει δεχθεί… Με λίγα λόγια, ένας λόγος που μπορεί να έχουμε αυξημένο σωματικό βάρος μπορεί να είναι η υπερβολική καθημερινή τοξίνωση!\nΓι’ αυτό και μια ΤΟΞΙΚΗ ΔΙΑΤΡΟΦΗ αλλά και διαβίωση γενικότερα μπορεί να οδηγήσει σε μια πρόσληψη βάρους (και ιδιαίτερα γύρω από τα όργανα του σώματος μας = κοιλιακό λίπος) ανεξάρτητα από τη προσοχή που δίνουμε στις θερμίδες που καταναλώνουμε, αλλά και στο είδος και διάρκεια της σωματικής άσκησης που επιτελούμε… Η απαλλαγή λοιπόν από κάποιες καθημερινές τοξίνες φαίνεται να αποτελεί μονόδρομο στη θεραπεία και αποκατάσταση της σωματικής μας υγείας και ευεξίας!\nΑργότερα θα δούμε πως μπορούμε να απομακρύνουμε (όσο μπορούμε) κάποιες από αυτές τις τοξίνες, αλλά και την ιδιαίτερη συνεργασία που έχουν τα φρούτα και λαχανικά με τη λειτουργία του συκωτιού μας!


Κεικ με γλασο σοκολατας της Αργυρώς | Συνταγή | Argiro.gr\nΑρχική » Συνταγές » Κεικ με γλασο σοκολατας\nΚεικ με γλασο σοκολατας\nΚέικ στην κατσαρόλα γίνεται; Γίνεται και μάλιστα πολύ γρήγορα. Φανταστική συνταγή για κεικ με γλασο σοκολατας, με βελούδινη υφή.\nΚέικ στην κατσαρόλα γίνεται; Γίνεται και μάλιστα πολύ γρήγορα. Φανταστική συνταγή για κεικ με γλασο ...διαβάστε περισσότερα\nΓλυκα κεικΓλυκά ΨυγείουΕύκολες / Γρήγορες / ΟικονομικέςΚαλοκαίριΚεικΜαγειρεύοντας με την ΑργυρώΣοκολαταΏρα για φαγητό\nΓια το κεικ με γλασο σοκολατας\nΣυγκεντρώνουμε αρχικά τα υλικά μας για το κεικ με ρευστη σοκολατα από την Αργυρω. Στη συνέχεια για το κεικ με γλασο σοκολατας, προθερμαίνουμε πρώτα το φούρνο στους 160°C βαθμούς, στον αέρα. Η λιωμενη σοκολατα για κεικ είναι το κάτι άλλο! Στη συνέχεια, ξεκινάμε με το μειγμα για κεικ\nΜειγμα για κεικ\nΒουτυρώνουμε και αλευρώνουμε πολύ καλά τη φορμα του κεικ δαχτυλίδι 22 εκ. ή βουτυρώνουμε και στρώνουμε αντικολλητικό χαρτί στη φορμα του κεικ.\nΨιλοκόβουμε τη σοκολατα.\nΣε μια κατσαρολα βάζουμε το γαλα, την κρεμα γαλακτος και την ψιλοκομμένη σοκολατα.\nΣε μέτρια φωτιά, ανακατεύουμε τα υλικά μέχρι να λιώσουν.\nΠροσοχή, όχι να βράσουν.\nΣε ένα μπολ βάζουμε τα αυγα, το αλευρι, τη ζαχαρη, τη βανιλια και το αλατι.\nΜε συρμα ανάδευσης, τα ανακατεύουμε καλά και τα προσθέτουμε στο σοκολατένιο γαλα στην κατσαρολα.\nΑνακατεύουμε να πήξουν ελαφρά τα υλικά, πάντα σε μέτρια φωτιά, μέχρι να σχηματίζεται παχιά στρώση στη ράχη της κουταλας.\nΝα τραβάς δηλαδή γραμμή με το δάχτυλο στη κουταλα, και η γραμμή να μένει ανοιχτή.\nΑδειάζουμε το μειγμα για κεικ στην έτοιμη φορμα του κεικ.\nΨήνουμε σε καλά προθερμασμένο φούρνο στους 160°C βαθμούς, στον αέρα, στη μεσαία σχαρα του φουρνο, για 30 λεπτά.\nΤο αφήνουμε να κρυώσει και να έρθει σε θερμοκρασία δωματίου.\nΌταν βγει από το φούρνο, χάνει λίγο τον όγκο του, όπως τα σουφλέ.\nΤο βάζουμε στο ψυγείο να παγώσει για μία ώρα.\nΓια το κεικ με τη λιωμενη σοκολατα ξεφορμάρουμε με προσοχή, και το βάζουμε σε μια πιατελα.\nΤο σερβίρουμε πάντα παγωμένο, με παγωτο ή χτυπημένη κρεμα και φρουτα.\nΑν σας άρεσε αυτό το κεικ με ρευστη σοκολατα από την Αργυρω, σίγουρα θα λατρέψετε και την παρακάτω συνταγη!


3ήμερη Απόδράση τον Αύγουστο στα Ελληνικά Νησιά με το κρουαζιερόπλοιο GEMINI - HappyTravel\n3ήμερη Απόδράση τον Αύγουστο στα Ελληνικά Νησιά με το κρουαζιερόπλοιο GEMINI\nCategories: Καλοκαίρι - Διακοπές, Κρουαζιέρες Tags: Κρουαζιέρα, Κυκλάδες, Τουρκία\n3ήμερη Κρουαζιέρα από €299\nΕιδικές τιμές για κρατήσεις μέχρι 15.07\nΤηρούνται αυστηρά πρωτόκολλα ασφαλείας και υγιεινής.\nΕγγυημένες αναχωρήσεις από Πειραιά.\nΕλληνική μουσική με γνωστούς καλλιτέχνες εν πλω.\nΔείτε το φυλλάδιο της κρουαζιέρας στον ακόλουθο σύνδεσμο: Φυλλάδιο Gemini\nΑναχωρήσεις Παρασκευή | Αύγουστος 07, 14, 21, 28\n3 ήμερες κρουαζιέρες\nΠαρασκευή Πειραιάς (Αθήνα) Επιβίβαση 16:00\nΠαρασκευή/Σάββατο Σύρος 20:00 3:00\nΣάββατο Σαντορίνη 10:00 20:00\nΚυριακή Τσεσμέ (Σμύρνη) 6:00 14:00\nΚυριακή/Δευτέρα Μύκονος 20:00 2:00\nΔευτέρα Πειραιάς (Αθήνα) 9:00 Αποβίβαση\n3 ήμερη Κρουαζιέρα\nΤΙΜΕΣ ΚΑΤ’ΑΤΟΜΟ ΣΕ ΔΙΚΛΙΝΗ ΚΑΜΠΙΝΑ\nΚατηγορία Περιγραφή Για κρατήσεις μέχρι 15.07\nCAT 1 Standard εσωτερική 349 € 299 €\nCAT 2 Premium εσωτερική 389 € 349 €\nCAT 3 Standard εξωτερική 439 € 399 €\nCAT 4 Superior εξωτερική (περιορ.θέα) 459 € 419 €\nCAT 5 Superior εξωτερική 509 € 469 €\nCAT 6 Deluxe εξωτερική (περιορ.θέα) 529 € 489 €\nCAT 7 Deluxe εξωτερική 569 € 529 €\nCAT 8 Junior σουίτα 649 € 649 €\nCAT 9 Σουίτα με μπαλκόνι 1.099 € 1.099 €\n3ο/4ο άτομο 279 € 229 €\nΛιμενικά Τέλη ( συμπεριλαμβάνονται) 125 € 125 €\nΕπιβάρυνση μονόκλινου 35% σε όλες τις ανωτέρω τιμές, εκτός από τις σουίτες στις οποίες είναι 100% (εκτός των λιμενικών τελών).\nΠλήρη διατροφή (πρωινό, μεσημεριανό, βραδινό και μεσονύχτιο σνακ)\nΠρόγραμμα ψυχαγωγίας, ειδικό πακέτο ποτών*\nΟι καμπίνες διαθέτουν ντουζιέρα, τουαλέτα, air condition, τηλέφωνο, στεγνωτήρα μαλλιών, χρηματοκιβώτιο και τηλεόραση.\nSUPERIOR OUTSIDE (OBSTRUCTED)\nDELUXE OUTSIDE (OBSTRUCTED)\nΟι καμπίνες διαθέτουν ντουζιέρα, τουαλέτα, air condition, τηλέφωνο, στεγνωτήρα μαλλιών, χρηματοκιβώτιο και τηλεόραση. Οι Σουίτες διαθέτουν ψυγείο και mini bar.\nΡεμπέτικη γιορτή στην Σύρο\nSYR-01 (περίπου3,5 ώρες)\nΤιμή κατά άτομο με προαγορά : Ενήλικας 38€ / Παιδί 22€\nCES-01 (περίπου 5 ώρες)\nΘα ταξιδέψουμε με το πούλμαν περίπου 2 ώρες έως ότου φθάσουμε στην αρχαία πόλη της Εφέσου, περνώντας διαμέσου πολλών παραδοσιακών τούρκικων χωριών. Η Έφεσσος, μια από της 12 Ιωνικές πόλεις, ένα θαυμάσιο μνημείο πάνω στους λόφους με θέα το Αιγαίο. Ιδρύθηκε από τους αρχαίους Έλληνες το 2.000 ΠΧ και έγινε η δεύτερη μεγαλύτερη Ρωμαϊκή πόλη, που έφθασε κάποια στιγμή το ένα τέταρτο του εκατομμυρίου κατοίκους!.Ηταν η πρώτη και η πιο σημαντική Ρωμαϊκή Πόλη στην Ασία, και ένα από τα σημαντικότερα λιμάνια της. Πιστεύεται οτι η Παρθένος Μαρία έζησε και πέθανε εδώ, και οτι ο Απόστολος Παύλος εδώ έγραψε το Γράμμα προς τους Εφέσιους. Η Έφεσος συναγωνίζεται με το Φόρουμ και την Ακρόπολη των Αθηνών, ώς μια από τις πιο πλήρεις κλασσικές πόλεις της Ευρώπης. Θα περπατήσουμε διαμέσου των μαρμάρινων κιονοστοιχιών την «οδό των Κουρητών» για να φθάσουμε στην «Κρήνη του Τραϊανού», τον «Ναό του Αδριανού» τα «θερμά Λουτρά Σχολαστικίας» και τις θαυμάσιες κατοικίες των πατρικίων, όπου ακόμα σώζονται κάποια μωσαϊκά. Λίγο πιο κάτω η θεαματική Βιβλιοθήκη του Κέλσου, η οποία είχε σχεδόν εξ’ολοκλήρου ανακατασκευαστεί, πύργοι πάνω στην ονομαστή «Μαρμάρινη Οδό». Το Μέγα Θέατρο της Εφέσου, όπου κάποτε ο Απόστολος Παύλος κύρηξε. Το Θέατρο χωρούσε 24.000 θεατές και είναι ακόμα και τώρα ξακουστό για την εξαιρετική ακουστική του.\nΘα υπάρχει λίγος χρόνος για ψώνια πριν γυρίσουμε στο πλοίο.\nΤιμή κατά άτομο με προαγορά : Ενήλικας 72€ / Παιδί 42€\nΙζμίρ (Γύρος της πόλης)\nCES-02 (περίπου 4 ώρες)\nΤιμή κατά άτομο με προαγορά : Ενήλικας 42€ / Παιδί 25€\nΟία Πανοραμική βόλτα (καλντέρα)\nSAN – 01 (περίπου 4 ώρες)\nΠρώτα θα πάμε μέχρι το μοναστήρι του Προφήτη Ηλία, όπου η θέα κόβει την ανάσα. Θα βγάλετε πολλές φωτογραφίες για να ζηλέψουν όσοι δεν ήρθαν μαζί. Η βόλτα συνεχίζεται προς τον Βορρά. Ανατολικά βρίσκονται το Καμάρι και ο Μονόλιθος, και διαμέσου των Φηρών τα μικρά παραδοσιακά χωριουδάκια Φηροστεφάνι και Ημεροβίγλι με την ιδιαίτερη αρχιτεκτονική. Στην συνέχεια θα φθάσουμε στην Οία. Καθόλι την διαδρομή προς τα Δυτικά θα απλώνεται μπροστά σας η δαντελωτή καλντέρα, τα μικρά νησάκια της Θηρασιάς, Παλιά και Νέα Καμένη και φυσικά μια αξεπέραστη πανοραμική θέα. Στην Οία θα έχετε άφθονο χρόνο να περπατήσετε στα σοκάκια της, να χαζέψετε τα μικρά μαγαζάκια της, να βγάλετε φωτογραφίες, να δείτε τα χαρακτηριστικά σπιτάκια που είναι σε σπηλιές μέσα στους βράχους, και να δείτε και το Αμμούδι που βρίσκεται στους πρόποδες της καλντέρας.\nΕπιστροφή στο πλοίο.\nΤιμή κατά άτομο με προαγορά : Ενήλικας 68€ / Παιδί 42€\nSAN-02 (περ 4 ώρες)\nΟι άνθρωποι που ζούσαν εδώ στην προϊστορική Σαντορίνη ονόμαζαν το νησί «Στρογγύλη» Το 1650 πΧ το ηφαίστειο των Φηρών εξεράγη, βυθίζοντας το κέντρο της Στρογγύλης, δημιουργώντας έτσι την υπέροχη καλντέρα. Στο λιμάνι του Αθηνιού τα κλιματιζόμενα πούλμαν μας σας περιμένουν για να σας πάνε στο πιο σημαντικό αρχαιολογικό χώρο της Σαντορίνης που είναι στο χωριό Ακρωτήρι. Από το λιμάνι του Αθηνιού θα κατευθυνθούμε Νότια. Θα σταματήσουμε στα ερείπια του περίφημου Ανεμόμυλου για φωτογραφίες και για να θαυμάσουμε την υπέροχη θέα. Θα συνεχίσουμε για το Ακρωτήρι όπου θα εξευρευνήσουμε το αρχαίο χωριό με τα εκπληκτικά ερείπια που σας γυρίζουν κυριολεκτικά πίσω στον χρόνο. Αυτοί οι τόσο προηγμένοι κάτοικοι έκτιζαν από τότε δυόροφα και τριόροφα σπίτια ανάμεσα στις καλλιέργειές τους. Θα θαυμάσετε τα απομεινάρια των σπιτιών, των μαγαζιών και των εργαστηρίων τους που ήταν κτισμένα κυκλικά της Τετράγωνης Πλατείας χιλιάδες χρόνια πριν. Το Ακρωτήρι ήταν μια πολυσύχναστη πόλη που όμως οι κάτοικοί της την εγκατέλειψαν πριν την μεγάλη έκρηξη του ηφαιστείου, πράγμα που παραμένει μυστήριο για τους αρχαιολόγους και τους Ιστορικούς έως σήμερα. Οι στάχτες του ηφαιστείου έθαψαν την πόλη, διατηρώντας έτσι πολλά από τα κτίσματα και τοιχογραφίες. Θα μπορούσε το Ακρωτήρι να είναι η «Χαμένη πόλη της Ατλαντίδας»? Εσείς θα το αποφασίσετε.\n4ήμερη Απόδράση τον Αύγουστο στα Ελληνικά Νησιά με το κρουαζιερόπλοιο GEMINI\nΚΩΝΣΤΑΝΤΙΝΟΥΠΟΛΗ 4 Ημέρες από 229€\nΚαλοκαίρι στη Σκιάθο, για 3, 4 ή 7 νύχτες με μεταφορά,...\n4ήμερη Απόδράση τον Αύγουστο στα Ελληνικά...


Διαγωνισμός από την Polatidis Group με δώρα : 1. Τον Best Seller ανιχνευτή μετάλλων της φετινής χρονιάς Nokta Impact ΑΞΙΑΣ 1050€ ,2. Το καλύτερο ραβδοσκοπικό εκκρεμές ΛΟΝΔΙΝΟ 1 ΑΞΙΑΣ 120€, 3. Ένα βιβλίο Ραβδοσκοπίας – Εκκρεμοσκοπίας ΑΞΙΑΣ 46€! – ΔΙΑΓΩΝΙΣΜΟΙ ΜΕ ΔΩΡΑ\nΔιαγωνισμός από την Polatidis Group με δώρα : 1. Τον Best Seller ανιχνευτή μετάλλων της φετινής χρονιάς Nokta Impact ΑΞΙΑΣ 1050€ ,2. Το καλύτερο ραβδοσκοπικό εκκρεμές ΛΟΝΔΙΝΟ 1 ΑΞΙΑΣ 120€, 3. Ένα βιβλίο Ραβδοσκοπίας – Εκκρεμοσκοπίας ΑΞΙΑΣ 46€!\nΠάρτε μέρος στο διαγωνισμό από την Polatidis Group με δώρα : 1. Τον Best Seller ανιχνευτή μετάλλων της φετινής χρονιάς Nokta Impact ΑΞΙΑΣ 1050€ ,2. Το καλύτερο ραβδοσκοπικό εκκρεμές ΛΟΝΔΙΝΟ 1 ΑΞΙΑΣ 120€, 3. Ένα βιβλίο Ραβδοσκοπίας – Εκκρεμοσκοπίας ΑΞΙΑΣ 46€!\nΚατηγορία δώρου: Εργαλεία, Βιβλία-Περιοδικά\nΔικαίωμα συμμετοχής έχουν κάτοικοι: Ελλάδας , Κύπρος\nΛήξη διαγωνισμού:02/01/2020 – 23:59\nΒιβλία-Περιοδικά Εργαλεία Ηλεκτρικές συσκευές\t2019-11-21


Γυναικεία Μπουφάν | Online | Προσφορές - FASHIONROOM.GR\nΓυναικεία μπουφάν Ψάχνεις για τα πιο trendy γυναικεία μπουφάν της season; Επιλέξαμε για εσένα τα πιο hot γυναικεία μπουφάν στα Must χρώματα και στυλ για φέτος για να είσαι ζεστή και chic κάθε ώρα της ημέρας. Θες ακόμη περισσότερα δες τις νέες μας αφίξεις σε γυναικεία πανωφόρια και γυναικεία ρούχα!\nSKIMER BLACK PUFFY JACKET\nLANA OLIVE JACKET\nΗ καλύτερη επένδυση για το χειμώνα με classy μπουφάν!\nΌταν ακούμε για χειμώνα μας έρχεται στο μυαλό αυτόματα το κρύο και οι αντίξοες καιρικές συνθήκες του. Το πιο σταθερό κομμάτι της γκαρνταρόμπας μας για αυτή την εποχή του χρόνου δεν είναι άλλο από ένα chic μπουφάν. Θα σε κρατήσει ζεστή και άνετη χωρίς παράλληλα να αφαιρέσει το παραμικρό από το style σου! Επίλεξε από το fashion room εκείνο το μπουφάν που θα σε αναδείξει θα σε εξυπηρετήσει καλύτερα από το καθένα. Συνδίασέ το με όλα σου τα ΡΟΥΧΑ χωρίς να χάσεις ίχνος θυληκότητας!\nΜην χάνεις τη θηλυκότητά σου!\nΤο μεγάλο ερώτημα που μας ταλανίζει, είνα εάν μέσα σε ένα χοντρό χειμωνιάτικο μπουφάν, μπορούμε να διατηρήσουμε τη θηλυκότητα και το στυλ μας, χωρίς να είμαστε αναγκασμένες να αποχωριστούμε ίχνος από τη ζεστασιά μας! Η απάντηση φυσικά είναι απλή: και βέβαια ΝΑΙ! Στο site μας θα βρεις το κατάλληλο μπουφάν για κάθε σωματότυπο και περίσταση και έτσι μπορείς να είσαι σίγουρη ότι φέτος το χειμώνα θα ξεχωρίσεις... στα ζεστά!!!\nΕίτε πρόκειται για τις καθημερινές διαδρομές σου από και προς το γραφείο, είτε για τη βόλτα, είτε για τον καφέ σου, με ένα από τα μπουφάν μας θα νιώθεις ασφάλεια χωρίς να χρειάζεται να αγχώνεσαι για τη θερμοκρασία, τη βροχή και την παγωνιά. Με αυτόν τον τρόπο η αυτοπεποίθηση σου θα παραμείνει στα ύψη, κάνοντας σε ακαταμάχητη. Ακόμα όμως και κατά τη διάρκεια ενός weekend σε εξόρμηση με το αγόρι ή την παρέα σου, μην ξεχνάς να παραμένεις classy! Το κατάλληλο μπουφάν από τη συλλογή μας θα φροντίσει τόσο για αυτό, όσο και για τη διατήρηση της θερμοκρασίας σου... στα ύψη! Επέλεξε τα παπούτσια SHOES που αρμόζουν σε κάθε περίσταση και συνδύασέ τα με ένα από τα μπουφάν της συλλογής μας.\nΚάνε το καλύτερο χειμωνιάτικο deal! Επένδυσε στο γυναικείο μπουφάν!\nΠολλοί λένε ότι ένα καλό μπουφάν αποτελεί την καλύτερη επένδυση για ένα δύσκολο χειμώνα. Και συνεχίζουν ότι αυτό αποτελεί καθαρά ανδρικό προνόμιο. Εμείς στο Fashion Room συμφωνούμε μόνο ως προς το πρώτο κομμάτι. Η σύγχρονη γυναίκα είναι επιφροτισμένη με πολλές αρμοδιότητες Ανεξάρτητη και δυναμική, για το χειμώνα απαιτεί μέσα στα ρούχα της να είναι και cozy και στιλάτη. Επομένως, μόνο ένα καλό μπουφάν θα καταφέρει να αντεπεξέλθει στις απαιτήσεις της! Ανακάλυψε ακόμη ΤΣΑΝΤΕΣ που θα σε συνοδεύσουν, μαζί με το μπουφάν, στις χειμερινές εξορμήσεις σου.\nΕπέλεξε λοιπόν σοφά μέσα από τη συλλογή μας, εκείνο το μπουφάν που σου ταιριάζει και θα σε κάνει βασίλισσα του χειμώνα! Επένδυσε σε χρώμα και ύφασμα και δε θα βγεις χαμένη. Γιατί εμείς τη σύγχρονη γυναίκα τη θέλουμε νικήτρια ακόμα και όταν τα βάζει με τον καιρό!!\n44€ - 110€


ΔΙΚΤΥΟΥΡΓΟΣ ΜΑΚΕΔΩΝ Ανούσια και ασαφή τα μέτρα της Ευρωπαϊκής Ένωσης κατά της Τουρκίας\nΑρχική σελίδαΤουρκίαΑνούσια και ασαφή τα μέτρα της Ευρωπαϊκής Ένωσης κατά της Τουρκίας\nΑνούσια και ασαφή τα μέτρα της Ευρωπαϊκής Ένωσης κατά της Τουρκίας\nΤα μέτρα περιλαμβάνουν κυρώσεις κατά των τουρκικών εταιριών που συμβάλλουν στην πειρατική καταπάτηση της εθνικής κυριαρχίας τη Κύπρου\nΠαρόλο που η τελική απόφαση θα ληφθεί την Δευτέρα, εν τούτοις δεν αναμένεται αλλαγή των προτεινόμενων μέτρων, από την στιγμή που τα αποδέχθηκαν Κύπρος και Ελλάδα, παρά τις αρχικές αντιρρήσεις και χωρίς να εξηγηθεί ακόμη ο λόγος της υπαναχώρησης.\nΜεταξύ άλλων, το κείμενο αναφέρει ότι η ΕΕ θα παγώσει τις συναντήσεις υψηλού επιπέδου με την Τουρκία και ότι θα κόψει τα προενταξιακά κονδύλια προς τη χώρα, θα ανασταλεί η δανειοδότηση από την Ευρωπαϊκή Τράπεζα Επενδύσεων, και θα διακοπούν οι συζητήσεις για την αεροπορική σύνδεση.\nΣτο κρίσιμο σημείο όμως, που θα έθετε στον τοίχο την Τουρκία, το τελικό προσχέδιο σημειώνει ότι η Επιτροπή και η Ευρωπαϊκή Υπηρεσία Εξωτερικής Δράσης θα συνεχίσουν να εργάζονται πάνω σε επιλογές για "στοχευμένα μέτρα" υπό το φως των συνεχιζόμενων επιχειρήσεων γεώτρησης της Τουρκίας.\nΌταν λέμε στοχευμένα μέτρα, εννοούμε μεταξύ άλλων και κυρώσεις κατά των τουρκικών εταιριών που συμβάλλουν στην πειρατική καταπάτηση της εθνικής κυριαρχίας τη Κύπρου. Αυτό, μετατίθεται στις ελληνικές καλένδες , δηλαδή ποτέ, μια οι Έλληνες δεν είχαν καλένδες, παρά μόνον οι Ρωμαίοι. Αλλά και τα άλλα μέτρα θα ληφθούν "υπό το φως των συνεχιζόμενων επιχειρήσεων γεώτρησης της Τουρκίας".\nΣτις χώρες είχε δοθεί διορία να εκφράσουν τη διαφωνία τους για το κείμενο που πρότεινε χθες η φινλανδική προεδρία. Καμία χώρα δεν διέκοψε τη διαδικασία, επομένως το κείμενο πέρασε ως έχει. Δεν καταδέχθηκε Κύπρος και Ελλάδα να μας εξηγήσουν τους λόγους που δεν επέμεναν στη λήψη στοχευμένων μέτρων, παρά την αρχική επιμονή τους.\nΑποτελεί έκπληξη άραγε, αν προσθέσω ότι πρωτεργάτης της φιλότουρκης στάσης ήταν η Βρετανία; Οι Βρετανοί, όπως πληροφορείται ο "Φιλελεύθερος" Λευκωσίας, επιχειρούν να επιβάλουν τη διασύνδεση των στοχευμένων μέτρων με τη συνέχιση των τουρκικών παραβιάσεων στην κυπριακή ΑΟΖ, παραπέμποντας ουσιαστικά την απόφαση για λήψη στοχευμένων μέτρων σε μεταγενέστερο στάδιο, και αφού γίνει επαναξιολόγηση των τουρκικών ενεργειών.\nΌταν δηλαδή με τρόπο βίαιο η Τουρκία θα έχει ολοκληρώσει τις ενέργειες κατοχύρωσης δικαιωμάτων της στην κυπριακή ΑΟΖ. Και τότε οι Βρετανοί, μέσω Γκουτέρες, θα προτείνουν διάλογο για επίλυση του προβλήματος. Αυτό δηλαδή που επιδιώκουν οι Τούρκοι. Να θέσουν τα ενεργειακά εντός του πλαισίου των διαπραγματεύσεων των δύο κοινοτήτων.\nΚαι εδώ είναι το περίεργο της μεταστροφής Ελλάδας και Κύπρου. Η Κυπριακή Δημοκρατία επέμεινε ότι προτάσεις για στοχευμένα μέτρα, δηλαδή κυρώσεις που θα έχουν κόστος, θα πρέπει να υποβληθούν ούτως ή άλλως, επιστρατεύοντας την πρόσφατη απόφαση της Συνόδου Κορυφής στις 20 Ιουνίου.\nΟ υπουργός Εξωτερικών Νίκος Χριστοδουλίδης επέμεινε ότι τα όποια Συμπεράσματα αναφορικά με τα μέτρα κατά της Τουρκίας δεν πρέπει να υπολείπονται της θέσης που αποφάσισε ομόφωνα η ΕΕ, στο ανώτατο επίπεδο του Ευρωπαϊκού Συμβουλίου.\nΗ μεταστροφή της ελληνικής πλευράς, μοιραία οδηγεί την σκέψη ότι δεν ήταν τυχαίες οι δηλώσεις Κοτζιά και Κατρούγκαλου, ότι δεν πρέπει να είμαστε μοναχοφάηδες, και ότι μπορεί να υπάρξει συνδιαχείριση με την Τουρκία. Το γεγονός μάλιστα ότι η Τουρκία αποσύρει στρατεύματα και από την Αδριανούπολη μεταφερόμενα στην Συρία, δείχνει ότι δεν φοβάται κάποιο θερμό επεισόδιο.


- Προγράμματα Ψυχικής Υγείας Πανεπιστημίου Αιγαίου\nΠαρασκευή, 27 Μαϊος 2016 18:53\nΠαρασκευή, 27 Μαϊος 2016 18:40\nΑναπηρία και παιδικό παιχνίδι\nΤο παιχνίδι κι οι δραστηριότητες για παιδιά με αναπηρίες έχουν παιδαγωγική, μαθησιακή και ψυχαγωγική αξία.\nΟ εκπαιδευτής-δάσκαλος οφείλει να προάγει τη σωστή μεταχείριση και την ίση αντιμετώπιση όλων των συμμετεχόντων εξασφαλίζοντας ίσες ευκαιρίες για παιχνίδι και μάθηση.\nΕπίσης, θα πρέπει να είναι προικισμένος με ορισμένες ατομικές ικανότητες, όπως υπομονή, αμεροληψία, αυτοκυριαρχία, συνέπεια και να διαθέτει επικοινωνιακές δεξιότητες.\nΒασική προτεραιότητα του δασκάλου πρέπει να είναι η δημιουργία ενόςασφαλούς περιβάλλοντος αποδοχής και κατανόησης μέσα από την οργάνωση κατάλληλων δραστηριοτήτων και με την υιοθέτηση θετικής στάσης στον τρόπο προσέγγισης των παιδιών. Επίσης, πρέπει ‘συνειδητά και συστηματικά να επιδιώκει να δημιουργηθεί ένα κοινωνικό πλαίσιο αποδοχής, συνεργατικότητας και ενθάρρυνσης, το οποίο εξασφαλίζουν οι διάφορεςμορφές ομαδο-συνεργατικής διδασκαλίας’. Αυτό δεν περιορίζεται μόνο στον εκπαιδευτικό χαρακτήρα της αγωγής αλλά μπορεί να προεκταθεί και σε δραστηριότητες ψυχαγωγικού χαρακτήρα και στο παιχνίδι.\nΟι γονείς και οι εκπαιδευτικοί πρέπει όχι μόνο να παρέχουν ευκαιρίες παιχνιδιού αλλά παράλληλα να βοηθούν το παιδί να ξεπεράσει το εγωκεντρικό παιχνίδι, ενισχύοντας τη συνεργασία. Ο εκπαιδευτικός ενδείκνυται να ενθαρρύνει τη σωστή επικοινωνία των παιδιών μεταξύ τους αλλά και με τον ίδιο. Η χρήση απλού λεξιλογίου το οποίο να είναι κατανοητό από όλα τα παιδιά είναι σημαντικός επικοινωνιακός παράγοντας. Επίσης, στόχος των εκπαιδευτών πρέπει να είναι η υποστήριξη της ανάπτυξης, της ψυχαγωγίας και της μάθησης, μέσα από την κατανόηση των προσωπικοτήτων, των ενδιαφερόντων και των φυσικών προσόντων και ορμών των παιδιών. Ταυτόχρονα, τα παιδιά χρειάζονταισταθερή, άμεση και θετική ενίσχυση σε κάθε τους προσπάθεια. Στόχος των οργανωτών των δραστηριοτήτων πρέπει να είναι η μεγιστοποίηση των δυνατοτήτων των παιδιών και η ελαχιστοποίηση της σημασίας των δυσκολιών και των διαφορών τους.\nΕπιπλέον, η φιλοσοφία και οι κανόνες του παιχνιδιού πρέπει να προσαρμόζονται στη μορφή και στο βαθμό της αναπηρίας. Συγκεκριμένα, είναι απαραίτητο να σημειωθεί ότι τα παιδιά αυτά δεν αποτελούν έναν ομοιογενή πληθυσμό, αλλά ακόμα και εντός των ίδιων κατηγοριών αναπηρίας (όπως π.χ. παιδιά με σύνδρομο Down) παρατηρούνται έντονες διαφοροποιήσεις, γεγονός που επιβάλει την εξατομικευμένη προσέγγιση. Ο σχεδιασμός με βάση την εξατομίκευση των αναγκών είναι συνδεδεμένος με την υιοθέτηση ευέλικτων συμπεριφορών και προγραμμάτων που να ανταποκρίνονται στις προσωπικές ανάγκες και στα ατομικά δεδομένα του κάθε παιδιού. Για το λόγο αυτό επιβάλλεται προσεκτική αξιολόγηση του κάθε παιδιού που συμμετέχει σε μια ομάδα δραστηριοτήτων μέσα από τον έλεγχο της νοητικής, σωματικής και ψυχολογικής του κατάστασης, των αντιληπτικών του ικανοτήτων, των δεξιοτήτων του, του βαθμού λειτουργικότητάς του, της ικανότητας προσανατολισμού του στο χώρο και του βαθμού επικοινωνίας του με άλλους ανθρώπους.\nΟ εκπαιδευτικός καλείται να κατανοήσει τον χαρακτήρα του κάθε παιδιού και να επιλέξει τις κατάλληλες δραστηριότητες που ευνοούν την ανάπτυξή του. Ταυτόχρονα, ο εκπαιδευτικός πρέπει να μπορεί να προσανατολίσει τη δράση τουανάλογα με το βαθμό αναπηρίας των παιδιών της ομάδας και με το βαθμό λειτουργικότητάς τους. Αυτό ερμηνεύεται και ως δυνατότητα διαπραγμάτευσης με παιδιά ποικίλης συμπωματολογίας. Η συνεκτίμηση της προσωπικής άποψης, της διάθεσης και των ειδικών ενδιαφερόντων και αναγκών των παιδιών λειτουργεί ως βάση για την επιλογή και την διεκπεραίωση κάποιας δραστηριότητας. Κάθε παιδί επιλέγει τις δραστηριότητες στις οποίες επιθυμεί να συμμετέχει, ανάλογα με τα προσωπικά του συναισθήματα, τις τάσεις του, τις σκέψεις του, τις προτιμήσεις του, τους τρόπους ευχαρίστησής του και τα βιώματά του.\nΒασικό στοιχείο της ανάπτυξης δραστηριοτήτων για παιδιά με αναπηρίες είναι ησυχνή εναλλαγή ερεθισμάτων μέσα από την εξασφάλιση ποικιλομορφίας ασκήσεων. Πολλές από τις περιπτώσεις αυτισμού ή άλλων παθήσεων χαρακτηρίζονται από έλλειψη προσοχής, ενώ ο χρόνος εστίασης σε μια δραστηριότητα μπορεί να μην ξεπερνά τα λίγα λεπτά. Ορισμένες κατηγορίες παιδιών με αναπηρίες συνήθως δεν κάνουν δεύτερη προσπάθεια ενασχόλησης με μια δραστηριότητα για την οποία δεν έχουν εκδηλώσει προτίμηση από την αρχή. Όλες οι φάσεις του παιχνιδιού πρέπει να είναι προγραμματισμένες στην κάθε τους λεπτομέρεια, ώστε να διατηρούν το ενδιαφέρον των παιδιών καθ’ όλη τη διάρκεια της δραστηριότητας.\nΣε συνάρτηση με τα παραπάνω, θα ήταν σκόπιμο να επισημανθεί ότι οι δραστηριότητες πρέπει να επικεντρώνονται στην ενίσχυση της αυτοεικόνας των συμμετεχόντων και στην ενδυνάμωση των επιπέδων της λειτουργικής τους ανεξαρτησίας. Τα συστήματα που χρησιμοποιούνται ενδείκνυται να ευνοούν τηλήψη αποφάσεων και την εξεύρεση λύσεων, επιδεικνύοντας ταυτόχρονα σεβασμό στους δισταγμούς και στις προσπάθειες του κάθε παιδιού, ώστε αυτά να αναπτύσσουν την αυτενέργεια και την πρωτοβουλία. Σύμφωνα με τα παραπάνω, οι διοργανωτές των δραστηριοτήτων οφείλουν να φροντίζουν να μη μετατραπεί το παιχνίδι σε πεδίο παρέμβασης και συνεχούς διόρθωσης. Κάθε μορφή παιδαγωγικής ενέργειας που περιορίζει τα περιθώρια αυτονομίας έχει αρνητική επίδραση στην ανάπτυξη του παιδιού.\nΑθηνά Αντέννα, Κοινωνιολόγος\nPublished in Ειδική Αγωγή\nΣάββατο, 21 Μαϊος 2016 21:06\nΣε τούτα τα σπίτια δεν ήταν ο άνεμος, που ξέβαφε το χρώμα ούτε η βροχή, καθώς χάραζε ανεξίτηλα καφέ ρυάκια στους ασβέστες και στους τοίχους. Από τα κεραμίδια μέχρι τη ρίζα της πόρτας σα δάκρυ στάλαζε η φθορά.\nΜπροστά φύτρωναν αφρόντιστα λουλούδια και σύδεντρα. Ψήλωναν και περιπλέκονταν να φράξουν την είσοδο, να μη μπει η χαρά και η λύπη. Έντομα και αράχνες διεκδικούσαν απρόσκλητα το μερτικό τους, στα μπαούλα με τα κεντήματα, στο εικονοστάσι με το βλέμμα της Παναγίας, στα λόγια που είχαν ειπωθεί, σε κάθε πολύτιμο, που εξέπιπτε, γιατί κανείς δε βρισκόταν να καταλάβει την αξία του.\nΜήτε καν οι χειμώνες δεν αποτολμούσαν τόση βεβήλωση. Αγριεμένοι ξεπάτωναν τα δοκάρια, χαλάρωναν τους αρμούς, έσειαν τα θεμέλια. Σκάλιζαν τις παγωνιές τους, όπως ο χρόνος τις ρυτίδες: Κάθε τόσο θώπευε τα μέτωπα τους και τους πλάνευε με το ξεψύχισμα της ώρας-θα περάσει κι αυτό. Εκείνοι έπαιρναν για παρηγοριά το απαλό το χάδι. Και δεν έβλεπαν πως έτσι έκλεβε τη μνήμη των καλών και των κακών, που τους έκανε ανθρώπους και μόλευε τη γεύση των περασμένων, το μόνο που τους είχε απομείνει.\nΑπό τα σπίτια αυτά είχε περάσει ο θάνατος.\nΗ δόξα η αλλοτινή είχε πάρει τη μυρωδιά της κλειδωμένης ανάμνησης. Και ξαφνικά, ενώ άνοιγες την πόρτα, μετά από τόσο διάστημα, φτερούγισε και σε περιέλουσε και εμπότισε τις ανάσες σου, μέχρι που έγινε λυγμός και ανέστησε την ψυχή σου. Ήταν η λαμπρή εκείνη αύρα, που ανθίζει στην ποίηση και στις γιορτές και στους καημούς των απλών ανθρώπων και στα παιχνίδια των παιδιών, που δε διηγείται μεγαλεία, αλλά σιγοτραγουδά τη μεγαλοσύνη των ασήμαντων και την απεραντοσύνη των ταπεινών.\nΗ σκάλα αντήχησε το φοβισμένο σου βήμα, επειδή εκεί μέσα καιροφυλαχτούσε το μικρό κοριτσάκι, που αρνήθηκες, για να υποκριθείς την ενηλικίωση και να συναινέσεις στις συμβάσεις, που σε έκαναν αποδεκτή. Στο τζάκι επάνω, στα διαζώματα, στους τοίχους φωτογραφίες, σαν αυτές που στόλιζαν τις ξεχωριστές στιγμές, στιγμιότυπα και σκιές που έμειναν, για να θυμίζουν τη λεηλασία του χάρου. Εκεί ήσουν πέντε χρονών στα γόνατα του παππού, εδώ η πρώτη σου παρέλαση, το σχολείο, ο γάμος των γονιών. Πιο πολύ και από το τέλος πονά η προδοσία, που το προξένησε.\nΠόζες αλλόκοτες, μόδες λησμονημένες, σκηνές από πανηγύρια, το στρατό, με συγγενείς, από ταξίδια. Όλοι τόσο απόκοσμα νέοι και χαμογελαστοί. Όλοι τόσο ανίδεοι, τόσο τρωτοί στο μέλλον, που τους επιφυλάχθηκε. Και συ το γνωρίζεις καλά, γιατί έγινε μοίρα και ενσαρκώθηκε και καθόρισε τις επιλογές σου.\nΑόρατα τα νήματα που δένουν τις γενιές. Καθάρια η ματιά όσων τα βλέπουν και τα τιμούν, γιατί έτσι καταλαβαίνουν πως ό,τι μοιάζει με αιτία, στην πραγματικότητα δεν είναι παρά μια λεπτομέρεια, που προετοιμάζει το σκοπό.\nΚι έρχεται πάντα η ώρα η βλοσυρή, που θα περιδιαβούμε στα ερειπωμένα σπίτια του βίου μας, εκεί που κάποτε ξαπόσταιναν οι ελπίδες, οι αγαπημένοι και τα όνειρα και θα κρατήσουμε τρέμοντας τις φωτογραφίες τους, άλλοτε χαρούμενοι γιατί τους μοιάζουμε κι άλλοτε με δέος , επειδή δεν αναγνωρίζουμε τη μορφή μας, που απεικονίζουν.\nΈκλεισες πίσω σου την πόρτα και τη λύτρωση, τη στιγμή που ο Αύγουστος συνωμοτούσε με τα πρώτα σκοτάδια. Οι μέρες άρχιζαν πάλι να μικραίνουν, όπως οι εναλλακτικές σου..\nΣάββατο, 21 Μαϊος 2016 21:02\n26 χρόνια μετά\nΤα χρέη στον έρωτα δεν τα σβήνει ο χρόνος, γιατί είναι οφειλές προς τη ζωή.\nΑργά ή γρήγορα μια απόκοσμη δικαιοσύνη ζητά πίσω όσα χρωστάς, τη στιγμή που νομίζεις πως παραγράφησαν, ακέραια ή πολλαπλάσια, επειδή ακριβώς κάποτε στάθηκες ανίκανος να σηκώσεις το βάρος των περιστάσεων.\nΉ γιατί αυτό που τότε ονόμασες συγκυρία και νομοτέλεια, παιχνίδι, στοίχημα και επιλογή δεν ήταν παρά οδύνη ασώματη, που με χίλιες μορφές σκορπίστηκε στην καθημερινότητά και στην ψυχοσύνθεση, έγινε αδιόρατη, ψήγμα αψηλάφητο, μέχρι να καταστεί τρανή και ληξιπρόθεσμη στο μέλλον.\nΤα οφλήματα του έρωτα είναι απαιτητά από ένα μόνο πρόσωπο, εκείνο που πληγώθηκε από τις συμπεριφορές σου ή αυτό, του οποίου την εμπιστοσύνη καταχράστηκες.\nΟι υπερφίαλοι και οι αφελείς θεωρούν πως μπορούν να εξοφλήσουν σε δόσεις ή να αποδώσουν το συναισθηματικό κεφάλαιο έντοκο σε τρίτους. Όμως, οι λογαριασμοί οι ερωτικοί είναι εγχάρακτες υποσχέσεις του πεπρωμένου και αρραγείς και ανελαστικοί.\nΑν, λοιπόν, κάποτε φανούν οι δανειστές, χρόνια μετά να ταράξουν τις ισορροπίες που με κόπο, αλλά λάθρα κατοχύρωσες, μην ψάξεις για δικαιολογίες και παρακάλια και υπεκφυγές, αλλά αφέσου στην ετυμηγορία τους και φρόντισε να λατρέψεις το πρόσωπο, που με την απουσία του καθόρισε την ύπαρξή σου.\nΣτο δικό μου χωριό η αρχή συναντά το τέλος μου στο δρόμο. Και απ´ τα χαλάσματα, όσα δεν έγινα, ορμούν σε εκείνα, που κάποτε επέλεξα για μοίρα.\nΣτο δικό μου χωριό τα λουλούδια μυρίζουν αυταπάτη και ο χρόνος απολιθώνει στους τοίχους τις μορφές που αγάπησα\nΣτο δικό μου χωριό οι έρωτες πεθαίνουν σαν αληθέψουν και οι πόθοι φυτρώνουν πλάι στην ψευδαίσθηση.\nΚι ο ουρανός πια μου δείχνει τη νέα πατρίδα..\nΣάββατο, 21 Μαϊος 2016 20:59\nΠώς να γίνεις προοδευτικός- Οδηγίες για Ελλάδα μόνο\n1. Να εμπεδώσεις την παροιμία ´ Στον ξένο κώλο εκατό ραβδιές ', γιατί ό, τι θεωρία θα αναπτύσσεις από εδώ και πέρα θα έχει αποκλειστική εφαρμογή στη ζωή των άλλων, αλλά ποτέ στη δική σου.\n2. Για τον εαυτό σου να κρατάς μόνο το life style των θέσεων που θα υποστηρίζεις, αλλά ποτέ την πραγμάτωση της ιδεολογίας. Αν σου ζητηθεί να δώσεις το καλό παράδειγμα, να επιλέξεις τομείς, στους οποίους ούτως ή άλλως είσαι χαμένος από χέρι..\n3. Καλό είναι να μην αντιπροτείνεις τίποτα, αλλά, αν χρειαστεί να το κάνεις, να αρκείσαι σε ασαφείς αερολογίες, που θα είναι αδύνατο να υλοποιηθούν. Εξάλλου, οι άλλοι θα φταίνε πάντα για την αδυναμία τους να τις εφαρμόσουν.\n4. Να ανακαλύψεις μια οποιαδήποτε μειονότητα και να προβάλλεις τις αξίες, τις θεωρίες και τις ιδιαιτερότητες της, με τέτοιο τρόπο ώστε να αποτελούν κριτήρια απαξίωσης της πλειοψηφίας\n5. Να απορρίπτεις και να χλευάζεις τις παραδόσεις και τα ήθη της κοινωνίας, χάριν της οποίας διασφαλίζεις πόρους για να ζεις. Αυτό θα σε κάνει να αισθάνεσαι διαφορετικός και θα απαλύνει τις αρνήσεις, που εισέπραξες κατά την παιδική σου ηλικία..\n6. Να κάνεις διαρκείς αναφορές σε συνθέτες, συγγραφείς, ποιητές, των οποίων τα έργα δεν πούλησαν ποτέ πάνω από εκατό αντίτυπα..\n7. Στον εαυτό σου να διακρίνεις τα κίνητρα και στους άλλους να καταδικάζεις τις συμπεριφορές\n8. Να χρησιμοποιείς ιδιόλεκτους και αργκό που οι αμύητοι δεν κατανοούν. Έτσι θα επιβεβαιώνεις ανά πάσα στιγμή πόσο ανώτερος είσαι από την πλέμπα.\n9. Να θυμάσαι: Η εξαίρεση για σένα είναι ο κανόνας, σύμμαχος ο στόμφος και ο ρεαλισμός εχθρός, γιατί μπορεί να σε διαψεύσει.\n9. Όσο εντονότερη ελιτίστικη διάθεση επιδεικνύεις και όσο περισσότερο προκαλείς την καθεστώσα τάξη, τόσο θα αυξάνονται τα εύσημά σου στον τομέα της προόδου, αρκεί να μην το παρακάνεις και χρειαστεί να λογοδοτήσεις.\n10. Οι ιδεολογίες προκύπτουν από τις ανάγκες σου, οι οποίες μεταλλάσσονται και μοιάζουν διαρκώς επιτακτικότερες. Όσο πιο επίμονα τα θέλω σου, τόσο πιο ριζοσπαστικά τα αξιώματά σου\n11. Παρά τα πιστεύω σου, να προσποιείσαι πως αναγκάζεσαι να ζεις με αστικό τρόπο και απολαμβάνεις τα οφέλη της νεοφιλελεύθερης κουλτούρας, υποχωρώντας αθέλητα στο γεγονός ότι κατοικείς σε μία γιαλαντζί αστική κοινωνία, η οποία δε σου δίνει εναλλακτικές..Πώς να το κάνουμε τα iphone είναι πιο μουράτα..\n12. Ο προοδευτικός αρέσει στο άλλο φύλο. Οι αγωνιστές είναι είτε ροζιασμένοι από τις κακουχίες ή νεκροί..\n13. Από τα ιστορικά γεγονότα να προβάλλεις μόνο τη ρομαντική διάσταση ή την αντίθετη από εκείνη που αποδέχεται η πλειοψηφία. Οι λεπτομέρειες τους πολλές φορές είναι φρικιαστικές. Και στο κάτω κάτω και εσύ και η κοινωνία μάλλον πλανάσθε πλάνην οικτράν, καθώς τα ανιστοράτε..Είπαμε: Στον ξένο κώλο εκατό ραβδιές\nΣάββατο, 21 Μαϊος 2016 20:55\nΟι έντεκα πληγές\nΟι πιο προβληματικοί άνθρωποι, που η Παιδεία ή η ψυχοθεραπεία λίγη μεταβολή μπορεί να τους προκαλέσει, είναι τελικά:\n1. Όσοι δεν μπορούν να διαχειριστούν τη φθίση και την παρακμή, εκείνοι, δηλαδή, που ξεγελάστηκαν πως η νεότητα, το κάλλος, η φήμη, η εξουσία και η επιρροή θα κρατούσαν ες αεί..δίχως καβάντζα καμιά...Ετούτοι εδώ μεμψιμοιρούν, αναπολούν και μέμφονται..\n2. Αυτοί που αναγάγουν τις γαμικές σχέσεις σε πεμπτουσία του δημόσιου και ιδιωτικού βίου τους, απειθάρχητα, εμμονικά και αδιάκριτα. Οι σχέσεις αυτές ερμηνεύουν ένα μεγάλο ποσοστό της διαφθοράς και της κατάχρησης..\n3. Εκείνοι που προσδοκούν από τους άλλους τεκμηρίωση και επιβεβαίωση για την αξία τους, και την εξάρτησή αυτή την μετατρέπουν σε θυμό, επιθετικότητα, ανασφάλεια και κατάθλιψη\n4. Οι δειλοί και οι χαμηλών τόνων, που είτε εξυφαίνουν τα δίχτυα της εγωκεντρικής κουλτούρας τους, παγιδεύοντας, όποιον τους πλησιάζει είτε μετατρέπονται σε χείμαρρο ορμητικό, που συμπαρασύρει τους ίδιους και τους γύρω τους στον όλεθρο\n5. Όσοι επικαλούνται τη δεοντολογία, την ηθική, την ιδεολογία, τα παιδιά τους και τους κανόνες. Είναι εκείνοι που συστηματικά τους παραβιάζουν ή πίσω τους καλύπτουν την ανεπάρκειά και τη μιζέρια. Οι προσχηματικές ευκαιρίες αμέτρητες, όπως και οι αφελείς, που θα τους πιστέψουν\n6. Οι αμετροεπείς σε κάθε εκδήλωσή, ακόμα κι αν αυτή αφορά τον πιο θεμιτό σκοπό\n8. Αυτοί που κουβαλούν κενά και πίκρες από το παρελθόν, όπως την παλιά επίπλωση σε νέο σπίτι. Όσοι δε θυμούνται την παιδική τους ηλικία με νοσταλγία και δεν έχουν συγχωρήσει, αυτούς που τους πλήγωσαν, έχουν οι ίδιοι συναινέσει στην καταδίκη τους\n9. Εκείνοι που υποσυνείδητα έχουν θεοποιήσει την ασφάλεια της καθημερινότητάς, ενώ παράλληλα τη λοιδωρούν, χωρίς ποτέ να αναλαμβάνουν καμία διακινδύνευση ή ρίσκο. Σωτήρες και σωζώμενοι σε αγαστή ή υποκριτική συμμαχία\n10. Όσοι πολώνουν την επικοινωνία τεχνηέντως, από συνήθεια, πονηριά ή αφέλεια, επειδή ακριβώς οι έννοιες και οι αξίες τους μετατράπηκαν σε τείχη και στεγανά\n11. Οι τσιγκούνηδες και όσοι δεν κατανόησαν πως ό, τι τους δόθηκε ήταν χάριν δωρεάς. Δωρεάς με την υποχρέωση, πριν πεθάνουν, να την επιστρέψουν πολλαπλασιασμένη\nΣάββατο, 21 Μαϊος 2016 20:52\nΟι πόλεις των άλλων\nΤριγυρνώ στις πόλεις των άλλων.\nΠαράξενο να είσαι ξένος εκεί, που κάποτε απρόσμενα σε άφησαν να τις οικειοποιηθείς. Σαν επίκληση σε αγάπη παλιά, που τώρα σε αποστρέφεται.\nΠεριδιαβαίνω τα στενά και προσηλώνομαι στις ανακοινώσεις στους πίνακες με ακίδες και δέντρα τρυπημένα: Κάποιος που έφυγε 92 ετών, άλλος 76. Κι ανάμεσά τους ο πολυαγαπημένος γιος, πατέρας, αδελφός, που δεν έκλεισε τα 45. Ατύχημα, αρρώστια, ποιος να ξέρει.\nΟι τραγωδίες σε δένουν με τοπία και ανθρώπους πιο σφιχτά από τις χαρές. Επειδή ο πόνος είναι τελικά το μόνο κοινό πεπρωμένο.\nΚαι τούτη η θλίψη για τον άγνωστο νεκρό, που γελά στην φωτοτυπημένη φωτογραφία, αμέριμνος στο αγγελτήριο του δικού του θανάτου, πάνω από σταυρούς και τηλέφωνα γραφείων τελετών, τούτος ο ξένος πια στη ζωή με κάνει να θρηνώ πιο πολύ και από τους αγαπημένους του. Επειδή σαν ευκαιρία μοιάζει, που χάθηκε, σα ραντεβού που ο ένας άργησε να φτάσει, σα μεθύσι που θόλωσε, όσα θα μπορούσαν να είχαν γίνει. Ποτέ μην αμελήσετε την ηδονή της μέθεξης. Ποτέ μην πείτε πως ο άλλος είναι ξένος. Και στο εξής κανένα αγγελτήριο ας μη σημάνει το αμετάκλητο πέρας μιας συνάντησης, που θα μπορούσε να ήταν και μοιραία\nΣάββατο, 21 Μαϊος 2016 20:49\nΤόσο πολύ, που στο τέλος σταματήσαμε ως όνειρα να τα αναγνωρίζουμε. Κι είναι τόσο θλιβεροί εκείνοι, που από τη λάμψη τους μαγνητίστηκαν και οπισθοχώρησαν, μόλις αντιλήφθηκαν τους πόνους και την αμφιβολία, που επικίνδυνα τα πύρωναν. Γιατί τελικά τα όνειρα αναιρούνται μέσα από τις λεπτομέρειες, που μπορούν να τα καταξιώσουν ως αλήθειες...\nΣάββατο, 21 Μαϊος 2016 20:45\nΤι άλλο είναι φασισμός\nΝα εκφράζεις άποψη περί πάντων, ακόμα και αν δεν έχεις ιδέα για τίποτα\nΝα ασκείς κριτική, ενώ το μόνο που δικαιούσαι να αναφωνείς είναι μου αρέσει ή όχι\nΝα αγανακτείς με τους ακραίους, τη στιγμή που θέριεψαν με την αδιαφορία σου\nΝα γίνεσαι ακραίος για να κρύψεις τη μειονεξία σου\nΝα συμμαχείς με πλειοψηφίες, που επιβάλλουν δικτατορίες της κοινής γνώμης\nΝα θαυμάζεις όσα δεν κατανοείς και να φοβάσαι όσα δεν καταλαβαίνεις\nΝα προφασίζεσαι ότι ανέχεσαι τις μειοψηφίες και το διαφορετικό, ενώ ποτέ δεν βρήκες χρόνο να μάθεις λεπτομέρειες για τους τρόπους και τα ήθη των αλλοτρίων\nΝα προφυλάσσεις τα παιδιά σου από τη συναναστροφή με ό,τι δε σου μοιάζει\nΝα επικαλείσαι και να καπηλεύεσαι αγώνες άλλων, στους οποίους δε συμμετείχες\nΝα θεωρείς ότι οι εμπειρίες σου περιγράφουν το σύνολο και ότι το άθροισμα μοιάζει με τα αξιώματά σου\nΝα κρίνεις άλλους πολιτισμούς με τα στενά κριτήρια του μικρόκοσμου σου\nΝα αντλείς αυτοεκτίμηση από ομάδες, γκρουπ, μόδες και μορφώματα έξω από τον εαυτό σου\nΝα κατακρίνεις ιστορικές περιόδους συγκρίνοντας με τα σημερινά ήθη\nΝα βασίζεις την αξία σου σε αντικείμενα ´κοινωνικού στάτους´ και σε ιδέες αντιγραμμένες\nΝα υποτιμάς όσα ο χρόνος καταξίωσε (ακόμα και τους ηλικιωμένους)\nΝα νομίζεις ότι κατέχεις οποιαδήποτε αλήθεια


Γεννήθηκε στη Λαμία το 1969. Σπούδασε στο τμήμα Ιστορίας και Αρχαιολογίας του Πανεπιστημίου Αθηνών και εκπόνησε τη διδακτορική του διατριβή στο τμήμα Ιστορίας του Ιονίου Πανεπιστημίου με θέμα «Ελάτεια. Ελληνιστική και Ρωμαϊκή περίοδος». Εργάστηκε ως έκτακτος αρχαιολόγος στην Φθιώτιδα (1993-1997) στην Κέα (2002-2004) και, κατόπιν γραπτού διαγωνισμού, ως μόνιμος αρχαιολόγος στην Λέσβο (2005-2010). Από το 2010 εργάζεται ως ερευνητής με αντικείμενο την Αρχαία Ιστορία στην Ακαδημία Αθηνών (βαθμίδα Δ και από 2014 στη βαθμίδα Γ). Είναι υπεύθυνος για τα προγράμματα «Tabula Imperii Romani» και «Οι πόλεις των Φωκέων. Φιλολογικά και επιγραφικά testimonia». Συμμετέχει στα προγράμματα «The Copenhagen Associations Project» και «Τοπογραφική έρευνα στην κοιλάδα του Κηφισού» (DAI-Εφορεία Αρχαιοτήτων Φθιώτιδος-Ευρυτανίας), ενώ παράλληλα διδάσκει στο Ελληνικό Ανοικτό Πανεπιστήμιο από το 2001 ως Συνεργαζόμενο Εκπαιδευτικό Προσωπικό. Τα ερευνητικά του ενδιαφέροντα επικεντρώνονται στην ιστορία και την ιστορική τοπογραφία, κυρίως των Ελληνιστικών και Ρωμαϊκών χρόνων.\n- TIR J34 (Athens): Thessaly, Academy of Athens (in press)\n- Opous: Changes in the Settlement Pattern of Opountian Locris in Roman period, in V. Di Napoli, F. Camia, V. Evangelidis, D. Grigoropoulos, D. Rogers, S. Vlizos (eds.), What's New in Roman Greece? Recent Work on the Greek Mainland and the Islands in the Roman period. Proceedings of a Conference held at Athens, 8-10 October 2015, Mελετήματα 80, Athens 2018, 39-54.


ΑρχικήΗ ΕταιρείαΑνθρώπινο Δυναμικό - Καριέρα\nΤο στοιχείο που ξεχωρίζει την εταιρεία Πετράνης Α.Β.Ε.Ε. και την διαχωρίζει από τους ανταγωνιστές της είναι αναμφίβολα η ποιότητα του ανθρώπινου δυναμικού της. Η ανάπτυξη και η αναβάθμισή του έχουν ιδιαίτερη σημασία για την εταιρεία, η οποία επενδύει συστηματκά στην εκπαίδευση και εξειδίκευση των στελεχών της. Διαθέτοντας την κατάλληλη κατάρτιση και χρόνια εμπειρίας, οι άνθρωποι που θα σας εξυπηρετήσουν είναι απόλυτα εξειδικευμένοι, ώστε να ανταποκριθούν στις ανάγκες ακόμα και των πιο απαιτητικών πελατών.\nΗ εταιρεία απασχολεί 60 εργαζόμενους , οι οποίοι απασχολούνται στα εξής τμήματα:\nΤμήμα Πωλήσεων Ειδών Υγιεινής-Πλακιδίων\nΤμήμα Πωλήσεων Επίπλων Κουζίνας και Ντουλάπας\nΤμήμα Πωλήσεων Καγκέλων και Κουφωμάτων\nΗ σημασία που δίνει η εταιρεία Πετράνης Α.Β.Ε.Ε. στο ανθρώπινο δυναμικό της αποτελεί αναμφίβολα το βασικότερο συγκριτικό της πλεονέκτημα, αφού προσπαθεί να εξασφαλίσει τις καλύτερες δυνατές συνθήκες εργασίας για όλους. Στα πλαίσια της φιλοσοφίας της εταιρείας για συνεχή επιμόρφωση των στελεχών της, δίνεται ιδιαίτερη έμφαση στη διαρκή τους εκπαίδευση, ώστε να εξασφαλιστεί η άρτια κατάρτισή τους.\nΠέρα όμως από καλούς επαγγελματίες, ενδιαφερόμαστε για ανθρώπους με όρεξη και μεράκι για τη δουλειά τους, διατεθιμένους να ασχοληθούν προσωπικά με τους πελάτες μας, ώστε να ικανοποιήσουν τις ανάγκες τους και να προσφέρουν την καλύτερη δυνατή εξυπηρέτηση, για την οποία φημίζεται η εταιρεία. Τέλος, επειδή μας ενδιαφέρει και η ανάπτυξη της σταδιοδρομίας των εργαζομένων, προσφέρονται διαρκώς προκλήσεις και ευκαιρίες εξέλιξης και επιβραβεύεται η καλή απόδοση.\nΕνημερωθείτε για τις προσφερόμενες θέσεις εργασίες, στείλ΄τε μας το βιογραφικό σας και επικονωνήστε μαζί μας, ώστε να μας γνωρίσετε και να ξεκινήσετε στην Πετράνης Α.Β.Ε.Ε. μια πετυχημένη καριέρα.\nFax : 2432022551


Αποφυλακίζεται ο Θεολόγος Καλαϊτζής - ΕΜΠΡΟΣ\nΑρχική ΑΣΤΥΝΟΜΙΚΑ Αποφυλακίζεται ο Θεολόγος Καλαϊτζής\nΜείωσε σε πέντε έτη την ποινή του πρώην διευθύνοντος συμβούλου της ΕΑΠΑΞ το Πενταμελές Εφετείο Κακουργημάτων\nΔεν αποδείχθηκε πραγματική ζημία στην εταιρεία – Παρέμεινε μόνο το αδίκημα της απιστίας- Αθώος για χρήση πλαστού εγγράφου ο Γιώργος Δερές\nΜε ψήφους 3-2 ο Θεολόγος Καλαϊτζής, πρώην διευθύνων σύμβουλος της ΕΑΠΑΞ πλησίασε «μία ανάσα» την αθώωση στην εκδίκαση της υπόθεσή του που πραγματοποιήθηκε την Παρασκευή 10 Ιανουαρίου, σε δεύτερο βαθμό. Ο επί σειρά ετών αυτοδιοικητικός, που καταδικάστηκε σε πρώτο βαθμό σε δις ισόβια για υπεξαίρεση και απάτη στην υπηρεσία για έλλειμμα 1.483.128 € στην ΕΑΠΑΞ, τελικά αφού ολοκληρώθηκε η 9ωρη ακροαματική διαδικασία της έφεσης καταδικάστηκε σε πέντε χρόνια κάθειρξη για απιστία στην ανώνυμη εταιρεία. Για τον ίδιο που παρέμεινε στη φυλακή από τον Ιούλιο του 2015 σημαίνει ότι αποφυλακίζεται και πλέον μπορεί να επιστρέψει στην Ξάνθη. Αθώος έφυγε από το δικαστήριο και ο Γιώργος Δερές που είχε καταδικαστεί σε 12 χρόνια κάθειρξη για χρήση πλαστού εγγράφου και του είχαν επιβληθεί περιοριστικοί όροι.\nΣτο πλαίσιο της εκδίκασης της υπόθεσης κατέθεσαν οι δύο οικονομικοί επιθεωρητές που κατέγραψαν το έλλειμμα, όλοι οι λογιστές που πέρασαν από την εταιρεία, Μανώλης Εγγλεζάκης ως πραγματογνώμονας, ορκωτός λογιστής καθώς και ο πρώην δήμαρχος Μιχάλης Στυλιανίδης, ο οποίος κατέθεσε ως μάρτυρας υπεράσπισης και περιέγραψε αναλυτικά τον τρόπο διαχείρισης των κονδυλίων της εταιρείας, την πληρωμή των τιμολογίων, τη διαδρoμή των πόρων από το δήμο για να τονίσει ότι στην πράξη δεν μπορούσαν να υπολείπονται ποσά που να δικαιολογούν τη δημιουργία τόσο υψηλού ελλείμματος. Στο δικαστήριο βρέθηκε και ο Μανώλης Φανουράκης αλλά δεν κλήθηκε τελικά να καταθέσει.\nΗ πρόταση του Εισαγγελέα αφορούσε μόνο την ενοχή για το αδίκημα της απιστίας αποδεχόμενος ωστόσο ότι το αμφισβητούμενο ποσό δεν ήταν περισσότερο από 128.000 ευρώ.\nΑπόφαση-θρίαμβος λένε οι συνήγοροί του\nΣυνήγοροι του Θεολόγου Καλαϊτζή, όπως και στο πρωτόδικο δικαστήριο ήταν ο καθηγητής Νομικής του ΔΠΘ Θεοχάρης Δαλακούρας και ο δικηγόρος Στέργιος Γιαλάογλου.\n«Ήταν μία δίκη-στοίχημα που έγινε θρίαμβος», σημείωσε ο κ. Δαλακούρας, σχολιάζοντας την απόφαση στο «Ε». Ο ίδιος τόνισε: «το δικαστήριο έδειξε τη δέουσα δικαστική επιμέλεια και με το χρόνο που είχαμε καταφέραμε να αναδείξουμε ότι το έλλειμμα για το οποίο καταδικάστηκε ο Θεολόγος Καλαϊτζής σε πρώτο βαθμό, σε μία δίκη μόλις δύο ωρών, ήταν αμιγώς λογιστικό. Οι ατασθαλίες που εντοπίστηκαν ήταν λογιστικές και όχι οικονομικές, αφού ακόμη κι αν ήθελε δεν υπήρχε το περιθώριο να υπάρχουν διαθέσιμα τόσο μεγάλα ποσά» και συμπλήρωσε: «μέσα από μία δικαιοκρατικά υψηλού επιπέδου αντιμετώπιση αναπτύχθηκαν εις βάθος όλες οι πτυχές της υπόθεσης και οδηγηθήκαμε σε μία απόφαση νίκης. Θα περίμενα και την αθωότητα, αφού η υπόθεση κρίθηκε οριακά. Ωστόσο, αυτή η εξέλιξη αλλάζει συνολικά το θέμα της διαχείρισης της εταιρείας και με τη δικαστική βούλα και καταδεικνύει ότι δε θα μπορούσε η ΕΑΠΑΞ να είναι το όχημα της διαφθοράς».\nΣτο ίδιο μήκος κύματος και ο Στέργιος Γιαλάογλου χαρακτήρισε θρίαμβο την απόφαση, επισημαίνοντας ότι ήταν «ανακουφιστική, αλλά και αναμενόμενη». «Η εκδίκαση της υπόθεσης σε δεύτερο βαθμό έδωσε την ευκαιρία να διορθωθεί το λάθος σε μεγάλο βαθμό. Στην πράξη κρίθηκε ένοχος για απιστία μόνο για τις 128.000 ευρώ και αυτό γιατί τα ποσά αυτά ήταν αμφισβητούμενα. Το δικαστήριο αποδέχθηκε ότι δεν αποδείχθηκε η ζημία που απαιτεί ο νόμος».\nΟ Θεολόγος Καλαϊτζής από σήμερα, Δευτέρα επιστρέφει στην Ξάνθη. Η ποινή των πέντε ετών που του επιβλήθηκε είναι ακριβώς όση απαιτούνταν για να μη μπορεί να εγείρει αξίωση αποζημίωσης, αφού παρέμεινε 4,5 χρόνια στη φυλακή. Ο ίδιος έχει δικαίωμα να προσφύγει στον Άρειο Πάγο, ωστόσο αυτό θα το κρίνει ο ίδιος με τους συνηγόρους του.\nΗ απόφαση ωστόσο, έχει ιδιαίτερη σημασία για το δήμο Ξάνθης, αφού πλέον δεν καλείται να διαχειριστεί μία δημοτική ανώνυμη εταιρεία με τεράστιο έλλειμμα και γι’ αυτό η δημοτική αρχή έχει κάθε λόγο να υποδεχθεί με ιδιαίτερη ικανοποίηση τη δικαστική απόφαση.\nΠροηγούμενο άρθρο Η βιοαιθανόλη «τσιμπάει» την τιμή της βενζίνης\nΕπόμενο άρθρο Νέα εποχή με όρους αγοράς για τους συνεταιρισμούς


Γ. Πετράκης: Σπουδαία νίκη, ταμείο στο τέλος - AgrinioNews\nΓ. Πετράκης: Σπουδαία νίκη, ταμείο στο τέλος\n31 Οκτωβρίου 2016, 11:02 μμ\nΣτη σημαντικότητα της νίκης αναφέρθηκε ο προπονητής του Πας Γιάννης Πετράκης μετά το ματς με τον Παναιτωλικό ενώ σε ανάλογες ερωτήσεις που του τέθηκαν για το… πού το πάει ο Πας φέτος, έδειξε απόλυτα προσγειωμένος και κράτησε χαμηλά τη μπάλα τονίζοντας ότι το ταμείο της ομάδας του θα γίνει στο τέλος. Αναλυτικά:\n« Σήμερα πετύχαμε μια πάρα πολύ σπουδαία νίκη σε μια δύσκολη έδρα απέναντι σε μια ομάδα μα φιλοδοξίες και όνειρα, οργανωμένη και πολύ καλή. Σε συνδυασμό με το ότι βρεθήκαμε πίσω στο σκορ και καταφέραμε και γυρίσαμε την κατάσταση, όλα αυτά ανεβάζουν και δίνουν την έμφαση σε αυτό που είπα στην αρχή, ότι πετύχαμε μια πολύ σπουδαία νίκη. Θέλω να δώσω πολλά συγχαρητήρια στους παίκτες μου και για τη νοοτροπία, την ψυχή και τη θέληση που είχαν στο παιχνίδι όπως και τη συγκέντρωση και πειθαρχία στο πλάνο που είχαμε. Στο πρώτο ημίχρονο νομίζω ότι ο Παναιτωλικός μας απείλησε μέσω περιφερειακών σουτ αλλά δώσαμε λύση σε αυτό το πρόβλημα. Μέσα από το παιχνίδι που επιλέξαμε να παίξουμε, οι καλές ευκαιρίες και στο πρώτο και στο δεύτερο μέρος ήταν για εμάς. Ο Παναιτωλικός γινόταν επικίνδυνος κυρίως από στημένα και περιφερειακά σουτ».\nΣε ερώτηση του agrinionews.gr να σχολιάσει το γεγονός ότι ο Πας ξεκίνησε προετοιμασία από τον Ιούνιο και παίζει μπάλα από αρχές καλοκαιριού κρατώντας το ίδιο υψηλό μοτίβο σε απόδοση και αποτελέσματα, ποιο είναι το μυστικό τοποθετήθηκε λέγοντας:\n« Το είπα και την προηγούμενη Κυριακή. Όλα τα μέλη που απαρτίζουν το προπονητικό τιμ κάνουν πολύ καλά τη δουλειά τους. Έχουμε ένα πολύ καλό γυμναστή και ένα πολύ καλό προπονητή τερματοφυλάκων. Ο Περιστερίδης που ήρθε στα Γιάννινα δεν είχε καθόλου παιχνίδια στον Πλατανιά όπως και ο Πασχαλάκης. Αυτά δεν είναι τυχαία. Γίνονται μέσα από κάποια δουλειά και προσπάθεια στην προπόνηση. Δεν υπάρχουν μυστικά. Όλα είναι θέμα δουλειάς».\nΓια το αν η σημερινή νίκη δίνει το δικαίωμα στον Πας να ονειρεύεται ευρωπαϊκά:\n« Είμαστε μόλις στην έβδομη αγωνιστική. Είναι δύσκολο να φτάσεις κάπου αλλά πολύ πιο δύσκολο να διατηρηθείς και να κάνεις ένα βήμα παραπάνω. Δεν ψηλώσαμε ξαφνικά. Ξέρουμε ποιοι είμαστε. Το σημαντικό είναι να μη χάσουμε το δρόμο που ξέρουμε ποιος είναι που θα μας βοηθήσει να είμαστε όπως είμαστε. Το ταμείο γίνεται πάντα στο τέλος».\nΠροηγούμενο: Αγρότες από 41 νομούς της χώρας αποφάσισαν τις αγωνιστικές δράσεις για το επόμενο διάστημα\nΕπόμενο: Έκθεση με 91 βιβλία με έργα τέχνης του Αλ. Φασιανού από τις συλλογές της Πινακοθήκης Μοσχανδρέου